Jardunaldia: Doako teknologia zure negozioa informatizatzeko / Garaia Enpresa Digitalaren eskutik\nBai Euskarari Ziurtagiriaren elkartea 2016-05-04 00:00\nGaraia Enpresa Digitalak antolatuta, Doako teknologia zure negozia informatizatzeko jardunaldia, maiatzaren 11an egingo da, euskaraz, Arrasaten.\nGaur egun, Software librea eta kode irekiko software-a aukera erreal bat dira, software komertzialarekiko. Ikastaro honetan eremu profesionalean erabiltzen diren doako aplikazio ohikoenak ikusiko ditugu. Bakoitzaren funtzionalitate nagusienak nabarmendu eta dauden alternatibak ezagutzera emango ditugu.\nEremu profesionalean erabiltzeko software komertzialaren alternatiba errealak ezagutzea\nSoftware motak: software librea, kode irekia, freeware-a\nGoogle Apps for Work: Gmail,Drive, Calendar ...\nBilera-deia: Nola jarri publizitatea euskaraz Twitterren\nBai Euskarari Ziurtagiriaren elkartea 2016-05-03 00:00\nPuntuEus elkarteak antolatu du bilera, publizitatea euskaraz Twitterren nola jarri azaltzeko helburuarekin. Bilera euskaraz iragarkiak egin nahi dituzten enpresa eta erakundeei dago zuzenduta. Baita komunikazioaren arloko profesionalei ere. Bilera irekia eta doakoa da.\nTwitter 40 hizkuntzatan dagoen arren 15 hizkuntzatan baino ez ditu onartzen iragarkiak; eta, ondorioz, euskal enpresek ezin izan dituzte iragarkiak jarri. Twitterrek Euskara inplementatzeko lanean jarraitzeko konpromisoa hartu du, baina ezin dute eperik zehaztu. Bien bitartean, euskal enpresek euskarazko iragarkiak jarri ahalko dituzte Twitter eta PuntuEUS Fundazioaren ...\nSaria izango du erakusleihoan euskara ondoen erabiltzen duenak\nBai Euskarari Ziurtagiriaren elkartea 2016-05-02 12:16\nArabako Udaberriko III. Erakusleiho lehiaketa antolatu du Arabako Merkataritza Federazioak. Aurten, Bai Euskarariren eskutik, 300 euroko saria izango du euskara erakusleihoan ondoen erabiltzen duen saltokiak.\nLehiaketan parte hartzen duten Arabako saltokiek udaberria gaitzat hartuta apaindu beharko dute erakusleihoa gaur hasi eta maiatzaren 19ra bitartean. Sari banaketa ekitaldia maiatzaren 19an egingo da.\nLehen saria: 1.000 € + plaka + 1.500 € publizitatean gastatzeko Diario de Noticias de Álava-n\nBigarren saria: 600 € + plaka + 1.500 € publizitatean gastatzeko Diario de ...\nSaria izango du Araban erakusleihoan euskara ondoen erabiltzen duenak\nBigarren saria: 600 € + plaka + 1.500 € publizitatean gastatzeko Diario ...\n50.000 euro Arabako arlo sozioekonomikoan euskara bultzateko\nBai Euskarari Ziurtagiriaren elkartea 2016-04-27 10:46 Euskara\nArabako Foru Aldundiak 50.000 euro bideratuko ditu sektore sozioekonomikoan euskararen erabilera sustatzeko. Hala, Araban Euskara Lanean eta Lazarraga Sariak proiektuak garatzeko bideratuko da diru-partida hori. Arabako Foru Aldundiak Bai Euskarari Ziurtagiriaren Elkartearekin batera garatzen ditu bi proiektuok.\n2015eko irailaren 23an egin zen Araban Euskara Lanean izeneko world kafea, Arabako enpresekin euskarak lanean duen egoeraren azterketa partekatu eta euskaraz lanean ari diren erakundeen praktikak, premiak eta balorazioak jasotzeko. Hortik abiatuta, proposamenak jaso eta hiru urteko eperako Araban ...\nBai Euskarari Ziurtagiriaren elkartea 2016-04-27 10:46\n50.000 euro arlo sozioekonomikoan euskara bultzateko\nBai Euskarari Ziurtagiriaren elkartea 2016-04-27 08:31 Euskara\nArabako Foru Aldundiak 50.000 euro bideratuko ditu sektore sozioekonomikoan euskararen erabilera sustatzeko. Hala, Araban Euskara Lanean eta Lazarraga Sariak proiektuak garatzeko bideratuko da diru-partida hori.\nHamar lan-eskaintza berri Lansarean atarian\nBai Euskarari Ziurtagiriaren elkartea 2016-04-26 10:18\nAzken bi asteotan hamar lan-eskaintza berri gehitu dira Lansarean.eus lan-atarian.\nDonostiako Nazioarteko Zinemaldirako Lan poltsa\nGaztezulon lan egin nahi dunk?\nWeb-garatzailea di-da agentzian\nKreatiboa di-da agentzian\nOrkestra: Lurraldearen lehiakortasuneko ikerketako teknikaria\nLaguntzaile edukatibo eta tekniko bat ikastolari bere proiektua aurrera eramaiten laguntzeko\nSEASKAk, Baionako Etxepare lizeoarako, AESH bat (lehen AVS), bilatzen du\nKontu Exekutiboa - publizitatea\nAzoka batek bilduko du Tolosaldeako lanbide heziketa eskaintza osoa\nBai Euskarari Ziurtagiriaren elkartea 2016-04-26 00:00\nTolosako Trianguloa plazak Lanbide Azoka hartuko du, estreinakoz, larunbat goizean\nLehiberri zentroan egin dute aurkezpena; orain arte han egin izan dute azoka, eta aurten lekuz aldatuko dute.\nEuskal Herriko eskualde gazteenetarikoa da Tolosa, eta unibertsitate ikasle gutxien dituena ere bai, era berean. Enpresa jardunari begira, berriz, eskualde industriala da. Horrek lan mundura sartzeko bideak saretu eta hobetzea eskatzen die, uneoro, hezkuntza nahiz enpresa esparruko eragileei, eta bide horretan aletxo bat jartzera dator 2016ko Lanbide Azoka. Triangulo plaza hartuko du estreinakoz ...\nKepa Altube (Laneki): "Instruktorea euskalduna den jakiteak dena aldatzen du"\nBai Euskarari Ziurtagiriaren elkartea 2016-04-21 00:00\nEnpresa mundua erdalduna dela aitortu du Kepa Altubek. Lanbide Heziketako praktikak euskaraz egin ahal izateak hori aldatuko duela uste du. Helburu hori du Lanpres gidak.\nLanbide Heziketako ikasleak lantokiko prestakuntza eta heziketa dualaren enpresako egonaldia euskaraz egin ahal izateko gida bat da Lanpres. Lanekik sortu du, Lanbide Heziketarako euskarazko ikasmateriala sortzeko elkarteak. Kepa Altube (Arrasate, Gipuzkoa, 1968) da elkartearen kudeatzailea: «Praktiketako ikaslea enpresara sartzerakoan euskaraz ez badiote hitz egiten, aurrerantzean beti egingo du erdaraz, nahiz eta euskalduna izan. Hori ...\nLiburu gomendioa: 'Bazen behin ipuin bat', Ainize Eguiarte eta Alfonso Berroya\nBai Euskarari Ziurtagiriaren elkartea 2016-04-20 13:06\nLarunbatean ospatzen da Liburuaren Eguna eta, literatura-zaleen egun hori aitzakia hartuta, Bai Euskarari Ziurtagiria duen Gasteizko Saga liburu-dendatik gomendio hau egin digute:\nLegution kokatutako SAURE argitaletxearen eskutik Bazen behin ipuin bat izenburua heltzen zaigu, Esku luzatua bildumako lehenengoa. 7 eta 12 urte bitarteko neska-mutilentzako eta beraiekin denbora elkarbanatzen duten nagusientzako zuzenduta dagoen komikia da; haur-jazarpenei aurre egiteko tresna egokia.\nLiburua bost ataletan banatuta dago eta lantzen dituen gaiak alkoholikoa den aita bati beldur izatea, gurasoen aldetik jazarpenak izatea, eskolako bullying-a ...\nBai Euskarari Ziurtagiriaren elkartea 2016-04-18 00:00\nBai Euskarari Ziurtagiriaren elkartea 2016-04-15 13:30\nAzken egunotan bi entitatek eskuratu dute Bai Euskarari Ziurtagiria; biek 'Euskararen bidean' maila lortu dute. Zorionak!\nDario Bus. Mendaro\nBi Sport. Leioa\nBai Euskarari Ziurtagiriaren elkartea 2016-04-13 12:41\nEzagutzaren eta erabileraren arteko aldeez, urte hauetan egindako aurrerapausoez, hirietako ...\nBai Euskarari Ziurtagiriaren elkartea 2016-04-12 09:47\nAzken asteotan bederatzi lan-eskaintza gehitu dira Lansarean.eus lan-atarian. Lana bilatzeko eta lana eskaintzeko euskarazko webgunea dugu Lansarean.eus eta astero lan-eskaintza ugari izaten dira bertan. Dagoeneko 159 enpresak eman dute izena eta 1089 profesionalen Curriculumak biltzen ditu.\nPotentzi elektronikako ingeniaria (bihurgailuak)\nEtxeko laguntzailea / Langilea\nEnglish Teacher Azpeitia\nInformatika teknikaria eta bezeroei arreta\nBALEUKO langile bila dabil\nGurutze Gorrian lan-eskaintzak\nEuskara irakasle bat Bordeleko Eskual Etxea eta Bordeaux Montaigne Unibertsitateak\nAdakik komunikazio arduraduna behar du ...\nAisialdirako gomendioak Bai Euskarari duten entitateen eskutik\nBai Euskarari Ziurtagiriaren elkartea 2016-04-11 10:56\nAste Santuko oporraldia aprobetxatuz, Bai Euskarari ziurtagiria duten zenbait entitateren gomendioak bildu genituen gure webgunean. Opor sasoirako bakarrik ez, edozein astebururako gomendio erakargarriak direnez, hemen bildu ditugu guztiak:\nLanpres Gidaren aurkezpena\nBai Euskarari Ziurtagiriaren elkartea 2016-04-11 00:00\nApirilak 18an Bilboko Euskalduna Jauregiko E-aretoan 10:00etan LANPRES GIDAren aurkezpenera gonbidatzen zaitugu. Ekitaldia bere orduan hasteko, 9:30ean sarreran egotea gomendatzen da. Bukaera ordua 13:00rako aurreikusten da.\nEgitaraua Lantokiko Prestakuntza eta Egonaldia euskaraz: Izena emateko bete gure formularioa.\nRikar Lamadrid Intxaurraga Laneki Elkarteko Presidentea\nCristina Uriarte Toledo Eusko Jaurlaritzako Hezkuntza, Hizkuntza Politika eta Kulturako Sailburua\nLorea Bilbao Ibarra Bizkaiko Euskara eta Kulturako Foru Diputatua\nPonentzia: Zergaitik Praktikak Euskaraz? Ana Urkiza Ibaibarriaga ...\nEuskal Haziak elkarteak besta egingo du larunbatean Baionan\nBai Euskarari Ziurtagiriaren elkartea 2016-04-08 11:04\n'Zerbitzua euskaraz' ziurtagiria duen Euskal Haziak elkartearen gomendioa.\nIpar Euskal Herriko eskola katoliko elebidunen elkarteak besta egingo du larunbatean Baionan.\nArratsaldean, Baionako Le Guichot Lizeoan\n16:00 Haurren emanaldiak\n17:00 Jokoak haurrentzat\nGauean, Baionako antzokian\n21:00 Kalakan taldearen kontzertua.\nEuskal Haziak Iparraldeko ikastetxe katolikoetan euskarazko irakaskuntza bultzatzeko asmoz 1983an sortutako elkartea da.\nLan-eskaintza: Ziurtagiriaren Elkarteak TEKNIKARIAK behar ditu Gipuzkoan\nBai Euskarari Ziurtagiriaren elkartea 2016-04-07 10:25\nBai Euskarari Ziurtagiria duten Gipuzkoako (batez ere Donostialdeko, Tolosaldeko eta Errenteriako) enpresa eta era guztietako entitateen artean ebaluazioak egiteko pertsonak behar ditugu.\nHarreman-sareak sortzeko eta kudeatzeko gaitasuna.\nAntzeko lanetan aritu izana.\nEuskara eta gaztelera ongi menperatzea.\nGida baimena eta autoa behar dira.\nLanaldi erdiko edo ordukako lanpostua da.\nApirilaren amaieratik uztailera bitartean.\nBai Euskarari Ziurtagiriaren elkartea 2016-04-06 00:00\nBidegorriak euskararentzat esanez, aldarrikatu nahi dugu euskarak bidegorriak behar dituela, bertako hizkuntzak arnasa hartzeko guneak, eta ULMAk ere bere ekarpena egin nahi duela lan-arloan euskarari bidegorriak eskainiz, lanean euskara gero eta gehiago erabiliz. ULMA ere ekosistema horren parte baita.\nAldarrikapen hori irudikatzeko, irailaren 23an, ULMA Taldeko negozio ...\n‹‹ Aurrekoak 1 2 3 4 ... 9 10 11 12 13 14 15 16 17 Hurrengoak ››


On Zientzia: Fermi paradoxa - Zientzia Kaiera\nEstralurtarrekin kontaktu eza azaltzen duten hiru hipotesi lerro daude\nUnibertsoko inteligentzia bakarra gara.\nGure teknologia eta inteligentzia maila bereko zibilizazioak daude baina ez da komunikazioa lortu.\nGu baino azkarragoak eta boteretsuagoak diren zibilizazioak daude, baina komunikazioa ez da eman.\nEstralurtarrekin komunikazioa zergatik ez dugun azal dezaketen hiru hipotesi lerro azaltzen dizkigu Josu Colásek “Fermi paradoxa” bideoan, On Zientzia lehiaketaren VII. edizioan euskarazko epaimahaiaren azken errondaren parte izan zena.\nArgitalpen-data: 2018/01/22 · Atala: Dibulgazioa


“GURE EUZKO ERRI LANGILLEA ZENBATERAIÑO ZAPALDATU DAGOAN IKUS DAITEN” | Zuialde Herri Informazioa\nPosted: 2012/12/20 in MEMORIA HISTORIKOA\nGogorkeriaren aurkako lekukotasun zuzena\nEliza pobre bat eta Euskal Herri libre bat aldarrikatu zuten Derioko seminarioan apezek egin itxialditik grabatu ‘Gogor’ diskoan.\nBerrargitaratu berri dute\nDerioko seminarioa, gaurko egunean. 25 egunez egon ziren hor 60 apez, poliziek inguraturik.\nXabier Amuriza apezen Zamorako presondegian, itxialditik laster.\nEzkutuan baina etxe anitzetan zabaldu zen Gogor diskoa. Taldeko eta diskoko protagonistetako bat izan zen Xabier Amuriza, eta gogoan du bera preso zela iritsi zela grabaketa Hego Euskal Herrira. Kartzelatik ateratakoan ohartu zen haren eraginaz. «Gu apaiz egon ginen herrietan eta beste inguruko herri askotan jende askok, baseko kristau elkarteek, disko hori entzunez egiten zuten beren igandeko meza».\nGarai baten lekuko zuzena da; Agorila Baionako diskoetxeak argitaratu zuen orduan, binilo gisa, eta berriki CD moldean berrargitaratu du, dokumentu historiko bezala, a cappella kantuz ari diren ahotsek orduko girora zuzenean eramaten dutela.\n1968a zen. Urte haiek «arorik bizi edo indartsuenetako bat» izan zirela dio Amurizak. 60ko urteen hasieretatik hamar bat urtez, Burgosko epaiketa inguru arte Hego Euskal Herrian: «Gerra ondo iluna eta beltza izan eta uhin handi bat zetorren gorantz. Gazteria piztu, sutu zen. Labegerieren kantek ere garai hori adierazten dute. Gu gira Euskadiko gazteri berria…». Testuinguru horretan, 60 bat apezek Gogor izeneko taldea osatu zuten. «Gogorkeriaren aurka, gogortasuna» zuten lelotik laburbildua. Horietako bat zen Amuriza.\nTalde «erradikala» zen, nahiz eta «garai hartan erradikala izateko ez zen gauza handirik behar». «Diktaduraren aurka» izatea aski zen. Ekintza anitz izaten ziren. Grebak lantokietan. Ekintza politikoak. Eta apezak tarteko. «Gogoratzen naiz manifestazioak sotana eta guzti egina naizela». Apezek, gainera, bazuten halako inpunitate bat. Konkordatua izeneko lege bati esker, babes ofizial bat. Poliziak ezin zuen sartu ez elizetan, ez apaiz etxeetan gotzainaren baimen gabe. Eta apezek hori baliatu. «Premia zeukatenei uzteko tokiak, lokalak, behar zena, geneukan guztia».\nEkintza horien guztien artean bat izan zen famatua. Derioko seminarioan (Bizkaia) egin itxialdia. 60 bat apez eta fraide han egon ziren, 25 egunez. «Gau eta egun poliziek inguraturik». Prentsan oihartzun handia izan zuen. Itxialdikoek ordezkariak bidali zituzten Parisera, Madrilera, Erromara.\nBozgorailua hauek aldarrikatzeko erabili zuten: «Euskal Herriaren eskubide politikoak, zibilak, hizkuntzarenak, kulturalak, oinarrizkoak», eta baita Elizak estatuarekin zuen jarrera konplizea salatzeko. «Gaur egun, badirudi kontu normalak direla, baina orduan oso debekatuak ziren, oso pertsegituak», beti Amurizaren hitzetan.\nDiskoa han gertatuei buruz zerbait uzteko ideiarekin hasi zen, itxialdian egin mezetako bat grabatuz. «Lekukotasun zuzen bat. Parte hartzaileek zuzenki egindakoa. Geure korua, geure ahotsak entzuten dira hor». Eta baita, bide batez, aldarriari hats berri bat ematea. «Mezua zabal zedila. Orduan gauza asko eta asko egin genituen, hots handia atera zutenak, baina ez genuen inolako idatzirik utzi. Itxialdian horixe egin ez bagenu, hemeroteka bat izango zen. Zorionez, egin genuen. Zoritxarrez, beste asko ez genituen egin».\nIdeia praktikan jartzeko, kantatzen zekien talde bat osatu zuten. Baina grabaketa bera ez zuten itxialdi garaian egin ahal izan: «Ezin zen horrelako koru bat bildu, kantatzeko, probak egiteko, errepikatzeko. Nahiko ardura eta lan genuen eguneroko tentsio horretan. Seminarioan ere tirabirak sortzen ziren». Baina «bertan egin bagenu bezala bildu ginen». Lekuan izandako intentsitatea badu diskoak. Itxialdia azaroan bururatu zen, eta diskoa urteberri hasieran grabatu zuten. Zornotzan grabatu zuten. Larreko karmeldarren komentuan ala ikastolan izan zen, hortaz ez da gehiago oroit Amuriza.\nMugan, teatro pixka bat\nBehin grabaketa egin eta, ordea, grabaketa disko bilakatzea ez zuten lan erraza, debekatua baitzen. Amuriza izan zen muga pasatu eta grabaketa Ipar Euskal Herrira ekarri zutenetako bat. Telesforo Monzonen etxera ekartzea zuten eginbeharra. Muga pasatu zuten eguna oraindik gogoan du Amurizak. Anekdota bat buruan du oraino. Mugaren zeharkatzea errazteko, Claudio Gallastegi ekarri zuten beraiekin, Bilboko pertsonarik popularrenetako bat. «Efektiboa izan zen. Jendarmeek gelditu gintuzten. Kotxea txikia zen. Mini Maurice bat. Eta jendarmeek ikusi zutenean halako gizon puska… 160 kilo bazituen gizon bat sotana eta guzti kotxe ñimiño hartatik irteten, harriturik gelditu ziren». Teatro pixka bat egin, eta segitu zuten aitzina. «Eta gu pozik. Merkantzia hori isilekoa, klandestinoa eta ilegala izango zen bestela». Iritsi zen Agorilara, eta hortik berriz Hego Euskal Herrira. Hor ere gordeka, baina orduko preso zen Amuriza.\n«Gure euzko erri langillea zenbateraiño zapalduta dagoan ikus daiten»\nDiskoa laguntzen duen edukia itxialdiaren nondik norakoa esplikatzeko euskarri gisa erabili zuten, ekintza azalduz: «Gure euzko erri langillea zenbateraiño zapalduta dagoan ikus daiten». Eliza pobre, askatasundun, bizi eta bertako bat aldarrikatzen dute bertan. Kantu aldetik, Ez Dok Amairukoenak badira, herrian anitz kantatzen ziren bezala itxialdian ere kantatzen zituztenak. Julen Lekuonarenak direnak Ez ez dut nai , Iltzaille bat bezela, Eleiza pobrea. Badira Amurizak egokituak; Egun da Santimamine , Inok nai ba’dau edo Aita Jainkoa, adibidez. Badira, halaber, elizkizunetako zenbait erreferentzia, moldatuak.\n• Diskoa. ‘Gogor’.\n• Diskoetxea. Agorila.\n• Noiz. 1969an jatorrikoa; aurten, CDan berrargitaratua.\n• Kantuak. Hamalau. Autoreak: herriko eta elizako kantuak, Xabier Amuriza, Julen Lekuona, Jon Lopategi.


Athletic Club VS CA Osasuna 17/3/2007 | Athletic Clubeko Webgune Ofiziala\nHasieraTaldeakAthletic ClubAthletic Club VS CA Osasuna\nAthletic Club0 : 3 CA Osasuna\n17/3/2007 - 22:00\nAthletic Clubek 0 Osasunak 3: Gu menderatzea erraza denean\nAthletic Clubek 0-3 galdu du Osasunaren aurka. Muñoz (penaltiz) David Lopez eta Izquierdo izan dira…\n18 de mar. de 2007\nAthletic Clubek 0-3 galdu du Osasunaren aurka. Muñoz (penaltiz) David Lopez eta Izquierdo izan dira golegileak. Porrotak are zailago bihurtzen du gure egoera sailkapenean eta azken asteotako tendentzia nabarmentzen du: Athletic Club mendean hartzea, eta are gehiago San Mamesen, erraza da oso, zer dagoen jokoan eta duela aste gutxi ere taldeak erakusten zuen sendotasuna kontuan hartuta. Azken bolada honetan oso gutxi egin behar dute arerioek moral eta erresistentzia zurigorria suntsitzeko, lehendabiziko gola jaso eta berehala apurtzen da-eta.\nAtzo giro ezin hobea zegoen burua putzutik ateratzeko. Harmailetatik hasiera-hasieratik iritsi zen sostengua, baina taldeari min egitea falta zitzaion atzean sartuta eta baloi barik aritu zenaren aurka. Adurizen burukadaren ostean, bigarren minutuan, baloi jabetza eta ekimena heldu ziren, baina arrisku bakarra Iturriagaren jaurtiketa bat izan zen 19. minutuan. Aurreko arean Soldadori arrazoiz baliogabetu zioten golaz gain ez zen ezer ez gertatu. Ez zuten behar, 29. minutuan Soldado eta Amorebietaren arteko jokaldian epaileak penaltitzat jo zuelako aurrelariaren jauzia igerilekura, berriro ere gure salbazioaren aldeko enegarren kanpaina ezerezean utziz. Muñozen gola eta ia jarraian Soldadoren abagunea zurigorrien nahasmenaz baliaturik. Berririk onena Javi Martinezen burukada izan zen Expositoren erdiraketaren ostean 41. minutuan, baina Ricardo fin ibili zen.\nGutxienez Betis edota Nasticen aurkako ikasgaia baliogarritzat hartzea espero zen, hots, desabantaila gutxienekoa den heinean burua hotz mantendu punturik urratzeko itxaropena mantentzearren. Tamalez ez zen espero, ezta uste txarrenean ere ez, bigarren gola 46. minutuan jasoko zenik David Lopezek atzeko hutsunea aprobetxatu duenean. Golegilea eskumaldetik ari zen Juanlu Juanfraren ordez atsedenaldian sartu eta berehala.\nEtxekoen aulkitik berehalako erreakzioa heldu zen: Urzaiz eta Garmendia barrura, Gabilondo eta Iturriaga kanpora 51. minutuan. Horrek jokalariak lekuz mugitzea eragin zuen: Garmendia punta erdira, Yeste ezkerraldera, Aduriz eskumaldera, Javi Martínez euskarrira, aspaldiko partez, eta Urzaiz gora.\nSasi guztien gainetik aukera bi izan zituen Athleticek partidara sartzeko: 55. minutuan protagonistak errepikatu ziren. Martinezen burukada eta Ricardoren geldiketa, baloia langara joan zela eta 57. minutuan Amorebietak, behartuta, errematatu du buruz. Puñal sartu da Muñozen ordez 60. minutan eta bost beranduago Etxeberria Yesteren ordez. Emaitza nahikoa ez bazen ere, eskuin laterala, Izquierdok ohikoa ez duen hitzordua izan zuen golarekin, hirugarrena nahiko erraz egiteko 71. minutuan eta orduan bai amaitu zela lehia duela bi denboraldiko hiru eta laukoa bakar batzuren buruan izan arren.\nFalta zena. Gau ilun honetan ere pertsona bat sartu zen mozkor-mozkor eginda. Ziegan aurreko gaua pasa ostean atzoko 10:30ean askatu zuten eta ordu gutxira hartu zuen sarrera asko berriro hara itzultzeko. Zelaian epailearen irizpideen malgutasuna ikusteko parada izan genuen ere 81. minutuan Amorebietari eginiko penaltia seinalatu ez zenean. Ez zuen ezer ez konponduko, baina ezer ez digutela ematen frogatzen du.\nSarriegi eta Aduriz ez dira Santanderren egongo, zigorrak direla-eta. Bigarrenaren kasuan ekidin zitekeen, bai jokalarien aldetik eta bai epailearen aldetik, batak zein besteak partidaren markagailua (0-3) eta minutua (90) behin kontuan hartuz gero.\nEgun okerrena da etsipena. Jaitsieratik kanpo geratzeko aukerak egon badaude eta errealak dira, beste zelaiei so egotera behartzen gaituzten arren, beti ere gure mutilen erreakzioarekin batera.\nOhar berezia merezi dute gure zaleek (eta gorritxoek izandako detailea gure izena oihukatuz partidaren amaieran) Errepikatzearren ez du indarrik galduko sostenguaren garrantziaz jardutea. Lojikoa denez, harmailetan sufrituko da emaitzen kolpea, kirol etorkizunaren inguruko drama, galeraren tristezia eta haserrea eskaintzen den irudiarengatik, are gehiago ezintasunez hornitzen denean. Hutsaren hurrengoa: ez punturik, ez erantzunik.\nSan Mamesen irudia himnoa abestu denean gorde behar dugu, eredugarria izateaz gainera, gida eta abiapuntutzat bihurtu behar baitugu indarrak batzeko. Bitartean profesionalei eskatu behar zaie babesa ematen zaien bitartean oso zaila baita egoera. Eurena da ardura ahalik eta eurek ipini behar dute dutena eta bi gehiago. Aldagela lur jota, baina burua gora eta itxaropena bizirik, bidearen bila. Gainerakoek bultza eta eraikitzeko kritikatu behar dute, ez baita gaur egun maizegi hori topatzen. Batera ahal dugu, gure taldea inoiz ez dela bakarrik ibiliko erakusten dugun bitartean.


Goizuetako Amabirjin festak abuztuaren 14tik 18ra ospatuko dituzte - Leitzaldea - 2018-08-14 - Erran.eus\nGoizuetako Amabirjin festak abuztuaren 14tik 18ra ospatuko dituzte\nTtipi-Ttapa 2018-08-13 07:50\nUmore Ona peñaren eguna larunbatean ospatuko dute Goizuetan.\nAstearte eguerdiko txupinazoa baino lehen, Altsasuko gazteen aldeko elkartasun argazkia aterako dute\nGoizuetan ere festetan murgilduak daude. Astearte eguerdian botako dute txupinazoa, baina asteburu honetan zenbait ekitaldi izanen dituzte, festa giro hori hedatu dutenak. Astearte eguerdian botako duten txupinazi baino lehen ere, Altsasuko gazteen aldeko elkartasun argazkia aterako dute. Txupinazoaren ondotik bost eguneko festa handiak izann dituzte, larunbatean Umore Ona peñaren egunarekin bukatuko ditenak.\n11:30 Altsasuko gazteen aldeko elkartasun argazkia. 12:00 Txupinazoa. Ondoren erraldoiak eta buruhandiak Igandea txarangarekin. Txosna irekiera eta gazte-poteoa. 14:30 Gazte-bazkaria Ikastolan. Ondoren gazteen arteko Goizu-prix. 19:30 Umore-Ona peÒaren irteera Ikastolatik, txarangarekin. 20:00 Gazte txupinazoa Gaztetxean. 20:30 Goittikiren aldeko bingoa Ikastolan. 23:00 Gabezin taldearekin dantzaldia plazan. Ondoren Igandea txaranga.\n07:30 Diana dultzaineroekin. 08:00 Entzierroa. 10:30 Meza eta prozesioa. 12:00 Erraldoiak eta buruhandiak dultzaineroekin herrian barrena. 12:00 Pilota partidak. 13:30 Igandea txaranga. 17:45 Zezenak. 19:00 Bertso saioa: Alaia Martin, Agin Laburu, Julio Soto eta Iker Zubeldia. Ondoren Igandea txaranga. 20:30 Goittikiren aldeko bingoa Ikastolan. 21:30 DJ. Mikeltxirekin dantzaldia Ikastolan. 21:45 Afari herrikoia Umore-Ona elkartean. 00:30 Kalejira. Ondoren Igandea txaranga.\n11:00-14:00 Haurrentzako puzgarriak eskolan. 11:30 Toka txapelketa heldu eta haurrentzat. 12:00 Sagardo probaketa plazan. 13:00 Igandea txaranga. 16:00-18:00 Haurrentzako puzgarriak eskolan. 18:30 Herri-kirolak. Aizkolariak: Hodei Ezpeleta eta Oier Kañamares. Harri-jasotzailea: Idoia Etxebarria. Ondoren Igandea txaranga kaleetan barrena. 20:30 Goittikiren aldeko bingoa Ikastolan. 00:00 Modextorekin dantzaldia Ikastolan. Ondoren Igandea txaranga kaleetan barrena.\n11:00 Erraldoiak eta buruhandiak herrian trikitilariekin. 12:00 Chuchin Ibañez y Los Charros mariatxiak plazan. 13:30 Igandea txaranga. 17:00 XV. mus txapelketa Ixkibi kanpinean. 18:00 Umore-Ona dantza taldekoak plazan Hernaniko dantzari eta musikarien laguntzaz. 19:30 Eonian elektrotxaranga kaleetan barrena. 20:30 Goittikiren aldeko bingoa Ikastolan. 23:00 Nogen taldearekin kontzertua plazan. Ondoren Laiotz taldearekin dantzaldia plazan. Ondoren Igandea txaranga.\n08:00 Entzierroa. 12:00 Umore Ona peñaren irteera Ikastolako tabernatik. 12:00 Pilota partidak: umeen pilota partida eta Goizueta-Arano pilota partidak. Ondoren Igandea txaranga. 14:30 Umore Ona peñaren bazkaria Ikastolan. 17:00 Umore Ona peñaren kalejira Igandea txarangarekin. 18:30 Zezenak. 19:30 Iratzar taldearekin dantzaldia plazan. 20:30 Goittikiren aldeko bingoa Ikastolan. 00:00 Udaletxe aurrean festen bukaerako ekitaldia Igandea txarangarekin. Segidan Iratzar taldearekin dantzaldia plazan. Ondoren DJ Bull Ikastolan eta Igandea txaranga kalez kale.


Arantza Quiroga - Wikipedia, entziklopedia askea.\n5 hizkuntza hedatua bildua\nEuskadiko Alderdi Popularrako Alderdiko burua\n2013ko maiatzaren 14a - 2015eko urriaren 14a\n← Antonio Basagoiti - Alfonso Alonso Aranegui →\n2012ko azaroaren 20a - 2015eko urriaren 19a - Manuel Michelena Iguaran →\n2009ko apirilaren 3a - 2012ko azaroaren 19a\nHautetsia: Eusko Legebiltzarreko IX. legealdia\nEusko Legebiltzarreko mahaiburu\n2009ko apirilaren 3a - 2012ko azaroaren 20a\n← Izaskun Bilbao Barandica - Bakartxo Tejeria Otermin →\n2005eko maiatzaren 16a - 2009ko urtarrilaren 6a\nHautetsia: Eusko Legebiltzarreko VIII. legealdia\n2001eko abenduaren 31 - 2005eko maiatzaren 16a\n← María San Gil Noain\nHautetsia: Eusko Legebiltzarreko VII. legealdia\n1998ko azaroaren 25a - 2001eko martxoaren 20a\nHautetsia: Eusko Legebiltzarreko VI. legealdia\nIrun, 1973ko uztailaren 26a (48 urte)\nArantza Quiroga Cia (Irun, Gipuzkoa, 1973ko uztailaren 26a) Eusko Legebiltzarreko kidea da, VI., VII., VIII., IX. eta X. legegintzaldietan Euskadiko Alderdi Popularraren ordezkaritzat hautatua. 2009tik 2012ra Eusko Legebiltzarreko lehendakaria izan zen. 2013ko maiatzetik 2015eko urriraino, Euskal Autonomia Erkidegoko Alderdi Popularreko lehendakaria izan zen. Zuzenbidean lizentziaturik dago. Opus Deiko kide ez-juridikoa da, eta preserbatiboaren erabileraren aurka dago.\n2009ko Eusko Legebiltzarrerako hauteskundeetarako Alderdi Popularreko zerrendaburua izan zen Gipuzkoatik eta Legebiltzarreko mahaiburu aukeratu zuten apirilaren 3an PSE-EE eta PPren aldeko botoekin.\n2013ko maiatzean Euskadiko Alderdi Popularraren lehendakari izendatu zuten. 2015eko urrian, Eusko Legebiltzarrean Askatasuna eta Bizikidetza lantaldea sortzeko aurkeztutako mozioan, ezker abertzaleari ETAren indarkeria gaitzestea eskatu beharrean arbuiatzea eskatzea aski zela aldeztu zuen Quirogak, Alderdi Popularraren Espainiako zuzendaritzak ez zion halakorik onartu, eta Quirogak dimisioa eman zuen lehendakari kargu horretatik.\n↑ (Gaztelaniaz) «Arantza Quiroga» El País (Noiz kontsultatua: 2010-02-27).\n↑ a b Olano, Jon. (2015-10-08). «Etxe barruan ezin argia topatu» Berria.\n↑ Iruretagoiena, Hodei. (2015-10-14). «Quirogak dimisioa eman du» Berria.\nMultimedia: Arantza Quiroga\nEusko Legebiltzarreko mahaiburuak\nJuan Jose Pujana (1980-1987) • Jesus Egiguren (1987-1990) • Joseba Andoni Leizaola (1990-1998) • Juan Mari Atutxa (1998-2005) • Izaskun Bilbao (2005-2009) • Arantza Quiroga (2009-2012) • Bakartxo Tejeria (2012-)\nEuskadiko Alderdi Popularreko politikariak\nOpus Deiko kideak\nEusko Legebiltzarreko legebiltzarkideak X. legegintzaldian\nEusko Legebiltzarreko legebiltzarkideak IX. legegintzaldian\nEusko Legebiltzarreko legebiltzarkideak VIII. legegintzaldian\nEusko Legebiltzarreko legebiltzarkideak VII. legegintzaldian\nEusko Legebiltzarreko legebiltzarkideak VI. legegintzaldian\nOrriaren azken aldaketa: 26 uztaila 2021, 23:55.


Mendea: XV, XVI, XIX, XX\nhiribildua.Época: Erdia Aroa, Aro Garaikidea\nEstiloa: Gotikoa, Errenazentista\nBeste Izenak: Izturiaga\nTolosatik gatozela, Andoaingo udalerriaren sarreran dago Izturitzatorre, erdigunetik aparte samar, Sorabillara joateko hartzen den bidegurutzetik gertu. Jauregi handia da, nabarmen ageri da besteen ondoan. Inbasioei aurre egiteko erabiltzen zuten jauregia, bai Nafarroatik zetozenei aurre egiteko (Amasan edo Tolosan barrena sartzen ziren), bai Azpeititik zetozenei aurre egiteko (Azelaingo zubi famatuan barrena sartzen ziren).\nHerri arkitekturaren ukitu nabarmena du, baina baditu elementu landuak ere, ez nolanahikoak, gainera. Aldaketak egin badizkiote ere, argi ikusten da Gotikotik Pizkunderako trantsizioan jauregi bihurtutako etxe hau defentsa etxe izan zela lehenago, oraindik ere hori erakusten duten hainbat elementuri eusten baitie.\nEtxe bakartua da; oinplanoa apur bat karratua du, eta teilatua lau isurikoa.Linterna erako dorre nagusi bat du, hori ere lau isuriko teilatuarekin.\nHormak manposteriazkoak ditu; azal samarretik igeltsuztatuta daude, eta utzi samarrak ere bai eta, horregatik, harriak agerian geratzen dira. Eskantzuetan edo horma izkinetan harlandua du, eta jatorrizko baoen markoetan ere bai. Hormetan artesi ugari ditu, alde guztietakoetan, gainera. Behetik gorako banaketa honako hau du: beheko solairua, solairuartea, lehen solairua eta ganbara. Beheko solairuan sarbide bat nabarmendu behar da: zirkuluerdiko arkua du, dobelaz hornitua. Lehen solairuan, berriz, leiho konopial handi bat, eta ganbaran, hiru leihatila estu. Hutsarte berri gehien ezkerreko aldean ireki dituzte. Ganbarako hiru leihatila estuak eta hiru gingil dituen leiho txiki bat dira adierazgarrienak (azken hori itsututa dago).\nLehen solairuan, eskuineko aldean, bi leiho konopial daude. Teilatu hegala irten samarra da etxearen inguru guztian eta, horri eusteko, beso mordo bat du, harrizko modiloi txiki batzuen gainean jarrita.


Jasangarritasun Txostena 2016: Jarduera ekonomikoa - Kutxabanken negozio-eredua: Kutxabank\n- Kutxabanken negozio-eredua\n- Jarduera ekonomikoa eta finantza-sendotasuna\n- Produktuak eta zerbitzuak bezeroetara egokitzea\n- Berrikuntza produktuetan eta prozesuetan\n- Marketin eta sustapen ekintzak / marketin arduratsua\nKutxabanken negozio-eredua bankuen negozioan ardazten da, merkatu-kuota altua duten tokiko retail frankizien ustiapenean, batez ere partikularren eta ETE-en negoziokoak. Hala ere, ez du albo batera uzten Banka Pertsonaleko eta Banka Pribatuko jarduera.\nErakundeak merkatuko arrisku gutxiri egin behar die aurre, izan ere, ETE-en eta partikularren finantzaketa beharretan ardazten da batez ere erakundearen negozio-eredua. Erakundearen lehiakortasun-maila handia kalitatezko emaitzen kontuan oinarrituta dago, bankuen ohiko negozioa oinarri duena.\nFinantza sendotasuna eta kreditu-kalitate altua mantentzen ditu. Eta horrekin arriskurako joeraren markoan proposatutako kapital eskakizunak eta helburuak betetzen ditu.\nHoriek oinarri, Kutxabankek inolako diru-laguntza publikoren beharrik gabe egin dio aurre krisiari. Gainera, modu esanguratsuan lagundu du sektorea birmoldatzen, eta erakundeei, enpresei eta familiei aldi oro lagundu die beren proiektuak finantzatzen.\nKutxabankek iragan historikoa du, ehunka urtekoa. Aurrezki-kutxei lotuta egon da, orain Banku Fundazio bilakatu direnak, baina Taldearen jabeak izateari utzi gabe.\nHori dela eta, neurri batean, banku paregabea da, liderra Gizarte Erantzukizun Korporatiboan. Izan ere, urte bukaerako emaitzen zenbateko esanguratsu bat –2016an, lortutako mozkinaren % 50– dibidendu sozialetara zuzentzen du. Eta aldi berean, EBZk ezarritako kapital-eskakizun guztiak betetzen ditu.\nJarraian ageri den taulan zehazten dira negozio-lerro bakoitzeko zorroaren ehunekoak, eskualdeen arabera xehatuta:\nKudeatutako negozio-bolumena guztira\nESKUALDEKAKO NEGOZIOA %\n79.276 12,02 40,06 25,04 22,87\n79.704 12,10 40,58 24,67 22,65\n81.159 11,53 41,29 24,11 22,75\nHandizkako negozioa (*) Kudeatutako negozio-bolumena guztira (milioi eurotan)\n(*)Handizkako Negozioa, esaterako, Finantza Merkatuak eta Partaidetuak, baita enpresetako partaidetzen salerosketa-eragiketak eta BBK Gestión erakundearen jarduera ere kontuan hartuta.\nKutxabank indibidualaren datuak.\nNabarmendu behar da 2016. urtean Kutxabanken eragin ekonomikoari buruzko azterketa bat egin zela, bere jarduerak ekitaldi horretan ekonomiaren gainean izan duen zuzeneko, zeharkako eta eragindako pisua balioztatzeko. Azterketa Ceprede Iragarpen Ekonomikoen Zentroak egin zuen, eta ekoizpenari, errenten sortzeari, enpleguari eta zerga-itzulkinei dagokienez sortzen diren ondasun eta zerbitzuen fluxuak eta transakzioak zehaztasunez aztertu zituen, bai Espainian bai finantza-taldeak ezarpenik handiena duen lurraldeetan, hau da, Euskal Autonomia Erkidegoan eta Andaluzian.\nAzterketa honen arabera, Kutxabanken zuzeneko jarduerak 669 milioi euroko eragina izan zuen euskal ekonomian, BPGren % 1aren baliokidea dena. Halaber, 2016an, Kutxabankek 700 milioi euro baino gehiago bideratu zituen hornitzaileei, langileei, banku-fundazioei eta administrazio publikoei ordaintzeko. Jarduera-arloen arabera, 157 milioi euro, finantza-erakundearekin lan egiten duten 1.461 hornitzaileen artean banatu ziren.\nEstatuan izandako eraginari dagokionez, Bankuak 1.100 milioi euro baino gehiagoko inbertsioa egin zuen hornitzaile, langile, banku-fundazio eta administrazioei ordaintzeko. Horrez gain, diru-kutxa publikoek 357 milioi euri jaso zituzten zerga, kotizazio eta tasen bidez, eta Taldearen jarduera korporatiboak 1.126 milioi euro inguru sortu zituen Espainian, Estatuko barne-produktu gordinaren % 0,10.\nBestalde, balioespenen arabera, finantza-jarduerak EAEn 3.668 milioi euroko zergak sartzea ekarri zuen, zeharka eta eraginda.\nHorien guztien bidez ekoizpen-kateak eta Kutxabanken jarduerak errenta propioak sortzeak EAEko sistema ekonomikoan izan zuten eragina balioztatzen da.\nEragin ekonomikoa izan zuten Kutxabank Taldearen jardueren multzoak erakundeak ekonomia errealaren garapenarekin duen konpromisoa erakusten du, hainbat hornitzaile eta erakunderekin egindako erosketa eta inbertsioen bidez. Halaber, enpresa-sektorea finantzatuz eta zerga-ekarpenak eginez, jarduerari eta enpleguari eustearekin duen konpromisoaren adierazgarriak ere dira. Hori guztia nagusiki finantza-taldearen dibidenduekin hornitzen diren banku-fundazio akziodunek egindako gizarte-jarduerak gora behera.\n19 FS6, FS7, FS8, FS10, FS11, FS1, FS2, FS3, FS4 Y FS12


Ideiak eta iradokizunak biltzeko postontziak: lehen emaitzak\nUdalbatzaren inguruko informazioa\nKontratazioa eta zerbitzuen kostuak\nOrain hilabete, Udalak sei postontzi jarri zituen gune publikoetan, ideiak eta iradokizunak biltze aldera. Herritarrek oso ondo hartu dute gardentasuna eta partaidetza sustatzeko egitasmo berri hau.\nOrain hilabete, Udalak sei postontzi jarri zituen gune publikoetan, ideiak eta iradokizunak biltze aldera. Horiez gain, lehendik ere bazeuden iradokizunak jasotzeko beste bide batzuk; besteak beste, posta, sare sozialak, aldizkaria, posta elektronikoa eta Udalaren webgunea.\nLau aste hauetan, 28 iradokizun eta ekarpen bildu dira. Gehienbat, jarduketak abiatzeko proposamenak egin dira; esate baterako trafiko- eta bide-seinale jakin batzuk aldatzea, arkitektura-oztopo jakin batzuk kentzea, txakurrentzako parkeak sortzea, gune jakin batzuetako argiztapena hobetzea, kale zati batzuk asfaltatzea, haur-parke batzuetan jolas gehiago jartzea, auzo batzuetan kutxazain automatikoak jartzea, kiroldegian jarduera gehiago egitea... Halaber, konpondu beharreko hiri-altzarien inguruko jakinarazpenak jaso dira\nMaite Etxebarria alkate andrearen arabera, herritarrek oso ondo hartu dute gardentasuna eta partaidetza sustatzeko egitasmo berri hau. Horren erakusle da idatzi asko bildu direla eta, batik bat, proposamen guzti-guztiak konstruktiboak izan direla.\nHau, baina, prozesuaren hasiera besterik ez da. Orain, proposamen guztiak dagokien udal-sailei igorriko zaizkie, aztertu eta, hala badagokio, abian jar ditzaten. Gainera, proposamenen bat egin duten herritar guztiei jakinaraziko zaie azken emaitza; horrela, osatuta geratuko da herritarrek eta Udalak “Zure iritziak hobetzen laguntzen gaitu / Tu opinión nos ayuda a mejorar” partaidetza-proiektu honetan duten harremana.\n- Abanto Zierbena Udala\n- Nire edukiontzi marroia\n- Online tramiteak zure udalarekin\nEl Minero Etorbidea, 2, 48500 Abanto Zierbena, Bizkaia\nOrdutegia: astelehenetik ostiralera 7:30etatik 14:30etara


Palmondo olioa, azkeneko eztabaida - Guaixe.eus\nPalmondo olioa, azkeneko eztabaida\nGuaixe Sakanako Astekaria 2018-03-09 08:02 Iritzia Sakana\nAzkeneko hilabeteetan palmondo olioaren erabilerak eztabaida sortu du, batez ere, komunikabideetan. Dieta osasuntsu baterako komenigarria ez bada ere, produktu hau ez da arriskutsua eta elikagai-segurtasun ikuspuntutik ez dago arrazoirik olio hau debekatzeko, Elikagaien Segurtasunaren Espainiako Agentziaren arabera.\nBaina, egia da palmondo olioak kolesterola areagotu dezakeela eta arteriosklerosia eta gaixotasun kardiobaskularrak sustatu. Jatorri begetala du eta ia %50 gantz-azido aseak ditu. Kontsumitzaileek gehiegi ezagutzen ez duten osagarria bada ere, elikagai askotan aurkitzen da.\nEuropar Batasunaren etiketei buruzko egungo araudiak, 1169/2011 Araudia, argi ezarri zuen “landare-gantzak” adierazpen zehaztugabea saihestu eta olio eta gantzen jatorria zehaztu behar dela. Adierazpen horrek jasotzen duen olioetako bat palmondo olioa zen, hain zuzen ere.\nOlio hau, kosmetika-produktu eta biodieselean ere erabiltzen dena, prest dauden janari, izozki, saltsa, margarina, gaileta, opil, pizza, txokolate edo aperitibo askotan aurki daiteke.\nBesteak beste, oso ekonomikoa delako erabiltzen da hainbeste. Prezio honek arrazoi sozialak, ekonomikoak eta ingurumenekoak ditu, produktu honen aurka dauden askok agerian jartzen duten moduan.\nKalkuluen arabera, europar biztanle batek kontsumitzen duen oliba-olio litro bakoitzeko, palmondo olio 60 litro kontsumitu ditu. Kontsumo maila hau oso kaltegarria izan daiteke eta epe luzean zirkulazio-arazo eta arazo kardiobaskularrak sor ditzake.\n1 Sakanako kirolari onenek euren sariak jaso zituzten Ihabarren\n2 Darko, bitan ederrena\n3 Sara Mazkiaran zinemagileak V. Kresala saria jasoko du\n4 Arbizuko mehatxu pintadengatik zigortutako bat atxilotu dute\n5 "2020rako udaltzain zerbitzua ikusiko dugu"\n6 Sakanako kirolaririk onenek gaur jasoko dute oroigarria\nSakana / Iritzia\nEguraldi politikoaren tenporak\n1948/12/10-2018/12/10. Giza Eskubideen Aitorpenaren 70. urteurrena: ezer ospatzerik\nGarcia de Eulate bosgarrena 25. Ikaztegietako herri krosean\nDirua aurreztu dezakegu kremak gure herriko botiketan erosiz!\nBuruko osasunaren etiketajea\nEz ote gara 1492. hartako sarraskiaren ondorioak jasotzen ari?


Mendiak – Etxalar\nEtxalarko mendiak ez dira oso altuak baina hauen ingurua eta beraien ikuspegiak benetan ederrak dira. Herriko mendi guztien artean, Azkua mendia da aipagarriena. Herriko mendirik garaiena da (786m) eta Etxalarko lurraldearen hegoaldean kokatua dago. Bertatik mendebaldera begiratuta, Aiako harriak ikusi daitezke, iparralderago Larun mendia eta bere pean Etxalarko herria. Hegoaldera aldera berriz, Baztango mendi garaienak ikusten dira; Gorramendi, Auza, Saioa…\nBadira ere ezagunak diren bertze mendiak, tartean Elordi, Mendikarri edo Mendixorrotx. Hiru hauetatik ikuspegiak oso ederrak daude. Bertzetik Zentinela dago bere erresto megalitoekin edota Etxalarko ehiza-tokiak kokatuak dauden mendi magalak; Iarmendi (Usategiak), Urtsumiatsa eta Gorospil.\nAipatutako mendi guztiak dira ezagutzeko interesgarriak. Badira horretarako oinezko balizatutako zenbait ibilbide. Ibilbideen informazioa gehiago www.etxalarturismo.com atarian.\nJarrain Etxalarko mendi aipagarrienen kokapena:\nEtxalarko herria sakonago ezagutu nahi baduzu, segidan Etxalarko lurraldean dauden paraje desberdinen izenak eta herritik kanpo dauden auzoen kokapenak agertzen diren dokumentuak dituzu.


Eusko Jaurlaritzak milioi bat euroz igo ditu euskal industriaren ingurumen-hobekuntzarako proiektuei zuzendutako diru-laguntzak - Ekonomiaren Garapena eta Azpiegitura Saila - Euskadi.eus\nEusko Jaurlaritzak milioi bat euroz igo ditu euskal industriaren ingurumen-hobekuntzarako proiektuei zuzendutako diru-laguntzak\nEusko Jaurlaritzak guztira 5 milioi euro bideratuko ditu, euskal enpresentzako diru-laguntzen programaren bitartez, ingurumena babesteko inbertsioak egitera. Euskal Herriko Agintaritzaren Aldizkariak (EHAA) gaur argitaratu du Eusko Jaurlaritzako Ekonomiaren Garapen, Jasangarritasun eta Ingurumen Sailak bultzatutako programa honen urteko deialdia; beraren bitartez, “Ekonomia Zirkularraren eta Bioekonomiaren 2024ko Planean” eta “2030erako EAEko Hondakinak Prebenitzeko eta Kudeatzeko Planean” ezarritako helburuak betetzen lagundu nahi da.\nDiru-laguntzen oraingo deialdiaren partida % 25 igo da 2021eko ediziokoaren aldean, eta laguntza-lerro berriak aurreikusten ditu ekodiseinuaren arloko inbertsio eta neurrietarako edo ekoizpen-prozesuaren egokitzapenerako; horren bitartez, hondakinen europar zerrendako material kritikoak eta beste funtsezko metal batzuk murriztu, berrerabili eta birziklatu nahi dira, ekodiseinuaz baliatuz. Gisa berean, laguntzak eskaintzen dira konposatu organiko iraunkorrak arazteko ekipoetara zuzendutako inbertsioetara eta induskatutako lurrak biltegiratzeko erabiliko diren kokaguneak egokitzeko, lur horiek geroago berrerabili edo balorizatzeko.\nEuskal enpresei zuzendutako ingurumenaren arloko diru-laguntzen programak mugak jartzen ditu gehienez jaso daitezkeen zenbatekoetarako, enpresa-proiektuaren izaeraren arabera. Hala, diru-laguntzen gehieneko zenbatekoa 200 mila euro izango dira proiektu eta/edo ekoizpen-zentro bakoitzeko, inbertsioen kasuan eta lurren saneamendurako, eta 50.000 euro eremu horretako azterlanen kasuan. Nolanahi ere, gehieneko zenbateko hori gainditu egin daiteke 2030erako EAEko Euskadiko Hondakinak Prebenitzeko eta Kudeatzeko Planaren helburuei dagozkien inbertsioen kasuan, betiere errespetatuz ingurumena babesteko inbertsioak egiteko diru-laguntzak enpresei emateko baldintzak arautzen dituen urriaren 27ko 202/2015 Dekretuaren I. eranskinean ezarritako gehieneko ehunekoak. Hautagaitzak aurkezteko epea uztailaren 6an amaituko da.\n2022ko laguntzen deialdia kanpo uzten ditu espresuki, balizko onuradun gisa, Aldi Baterako Enpresa-elkarteak (ABEE), eta ezartzen du aurrekontuaren 5 milioi euroak esleituko direla prozedura arruntaren (3.050.000 euro) eta erraztuaren (1.950.000 euro) bidez, inbertsioaren gehieneko zenbatekoa 6 mila eurotik 80 mila eurora igoz, prozedura arruntaren bidez parte hartzeko, "zuntz-zementu estrukturala ezabatzera zuzendutako jardueren" kasuan.\n2021eko urriaren 13an, Eusko Jaurlaritzak “Ekonomia Zirkularraren eta Bioekonomiaren 2024rako Plana” onartu zuen. Plan hori Jaurlaritzaren 2020-2024ko XII. Legealdiaren Plan Estrategikoen artean dago. Ekonomia Zirkularraren eta Bioekonomiaren 2024rako Planaren helburuetako bat da BPGaren unitate bakoitzeko sortzen diren hondakinen tasa % 10 murriztea.\nLaguntza-programa hau lagungarria da “Ekonomia Zirkularraren eta Bioekonomiaren 2024rako Planean" eta “2030erako EAEko Hondakinak Prebenitzeko eta Kudeatzeko Planean –Hondakinak Baliabide Bihurtzen-“ ezarritako helburuak betetzeko. Enpresen eta administrazioaren arteko lankidetza publiko-pribatu horrek ingurumen-hobekuntzak bultzatzen ditu airearen, uraren eta lurzoruen kalitatean, eta lagungarria da klima-aldaketaren efektuak gelditzeko. 2021eko deialdian, 73 enpresak –gehienak ETEak- aurkeztutako 89 proiektuk lortu zituzten ekonomia zirkularra sustatzera eta ingurumena babestera zuzendutako inbertsioak egiteko laguntzak. Espero diren ingurumen-onuren artean, aurreko laguntza-programak azpimarratu zuen inbertsio horien inpaktuari esker gas kutsagarrien isurketa 20 tonaz jaitsiko dela isurketa lausoen kasuan eta 0,5 tonaz SO2aren kasuan; gainera, urtean 6.366,15 m3 ur aurreztuko dira eta gaur egun kutsatuta edo aldatuta dauden lurzoruen 3,53 Ha lehengoratuko dira ingurumen aldetik.\nEHAAn argitaratutako agindua: esteka


Barriek 2020 programaren bigarren geralekuak Claudia Rebeca Lorenzoren erakusketa ekarriko du Rekalde Aretoko erakusleihora - Área de prensa - Bizkaia.eus\nBarriek 2020 programaren bigarren geralekuak Claudia Rebeca Lorenzoren erakusketa ekarriko du Rekalde Aretoko erakusleihora\n2020(e)ko otsailaren 28(a) 10:00\nRekalde Aretoko erakusleihoa Bizkaiko Foru Aldundiaren bekak jaso dituzten artisten obretarako leiho irekia da. Aurtengoa bederatzigarren edizioa izango da, eta Natalia Suarez, Claudia Rebeca Lorenzo, Ivan Gómez eta Irati Inorizaren lanak izango dira ikusgai\nBarriek 2020 erakusketa-zikloan Bizkaiko Foru Aldundiaren bekak jaso dituzten artisten lanak izango dira ikusgai. Bigarren erakusketan Claudia Rebeca Lorenzoren lanak egongo dira ikusgai martxoaren 3tik 29ra arte.\nAldundiaren foru aretoko erakusleihoa Bizkaiko Foru Aldundiaren bekak jaso dituzten artisten obretarako leiho irekia izango da. Aurtengoa bederatzigarren edizioa da, eta Natalia Suarez Ortiz de Zarate, Claudia Rebeca Lorenzo, Ivan Gómez eta Irati Inorizaren lanak izango dira ikusgai. Artista hauek Aldundiaren beka bana jaso dute, eta beren lan hautatuak erakutsiko dituzte.\n2020an zehar lau artistaren erakusketak egingo dira Rekalde Aretoan, banaka. Natalia Suarezen erakusketaren ondoren Claudia Rebeca Lorenzorena etorriko da, gero Iván Gómezena eta azkenik Irati Inorizarena. Lanak txandaka erakutsiko dituzte, hilean behin aldatuta, gutxi gorabehera.\nGainera, jarduera osagarriak egingo dira artistekin, hala nola norbere burua ezagutzeko tailerrak eta publikoari haien lanen gakoak eta interesa ezagutarazteko topaketak.\nLorea Bilbao diputatuak esan du Barriek ekimenak aurrera egiten duela urtero helburu argi bat betetzen duelako: gizarteari ezagutaraztea sormen handiko Bizkaiko artista talentudun berriak. Gainera, Bilbaoren hitzetan, Barriek gaur egun artisten lanak hedatzeko eta bistaratzeko plataforma da, eta berari esker Bizkaian aukerak ematen zaizkie sortzaileei berriei . Diputatuak gehitu du honelako ekimenen bitartez batetik, ohartzen gara nolako potentziala daukan gure lurraldeak; eta bestetik, daukaten balioa aitortzen diegu artista eta sortzaile talentudunei. Izan ere, XXI. mendeko gizarteak balio hori zaindu eta bultzatu behar du . Horren ildotik, Rekalde Aretoa funtsezko sozializazio-tresna da, eta datozen urteetan ere modu brean ekingo diogu , adierazi du.\nBarriek 2020 programan Bizkaiko Foru Aldundiaren arte sorkuntzako bekak jaso dituzten artisten lan plastiko eta bisual hautatuen erakusketa egingo da. Lanak txandaka erakutsiko dituzte, hilean behin aldatuta, gutxi gorabehera.\nOtsailaren 5etik martxoaren 1era\nNatalia Suárez Ortiz de Zarate (Gasteiz, 1994). Batez ere pintura lantzen du, baina arte eszenikoetan ere aritzen da Tripak konpainiaren barruan. Unibertsitate-ikasketak egin ditu Euskal Herriko Unibertsitatean eta Lisboako FBAULen. 2018an Bizkaiko Foru Aldundiaren arte sorkuntzako beka jaso zuen eta TABAKALERAko egonaldi-programan izan zen, Donostian; 2019an AiR Sandnes nazioarteko egonaldi-programan aritu zen (Norvegia). Hainbat erakusketa kolektibotan izan da: "Markak", Okela Sormen Lantegia (Bilbo) eta "DIME DAME" Galería Aire aretoan, besteak beste.\nMartxoaren 3tik 29ra\nClaudia Rebeca Lorenzo (Gasteiz, 1994). 2014. urtean ikerkuntza eta sormen masterra egin zuen Euskal Herriko Unibertsitatean. Arte esperimentaleko Kalostra eskolan (Donostia) izan da eta MACBAren Ikasketa Independenteen Programan parte hartu du, zuzendaria Paul B. Preciado dela. 2019an egonaldia egin du Tabakaleran (Donostia). Hona parte hartu duen azken erakusketak (banakakoak zein kolektiboak): Generaciones 2020 (Madril); BI, DOS, TWO, Azkuna Zentroa (Bilbo); Perro dormido, IRJ (Logroño); Cabeza frente Cabeza, Salón (Madril); Pliegue, Okela (Bilbo); Call 2017 Luis Adelantado (Valentzia) eta Herlieve, Ciudadela (Iruña).\nMartxoaren 31tik apirilaren 26ra\nIván Gómez (Irun, 1984). Arte Ederretan lizentziatu zen Bartzelonako Unibertsitatean; ondoren San Antonio de Los Bañosko (Kuba) zine-eskolan ikasi zuen. Ikerkuntza eta sormen masterra egin zuen Euskal Herriko Unibertsitatean, eta gaur egun bertan ari da lanean ikertzaile gisa. Beraren piezak ikusgai izan dira MAMM museoan (Medellín), Pärnu International Film and Video Festival (Tallin) ekitaldian, Museo Vostell Malpartida (Cáceres) museoan, La Casa Encendida (Madril) aretoan, eta hainbat hiritan (Berlin, Brusela eta New York). Hainbat sari jaso ditu, eta beraren pieza batzuk bilduma pribatuetan daude.\nApirilaren 28tik maitzaren 24ra\nIrati Inoriza (Balmaseda, 1992). Euskal Herriko Unibertsitatean graduatu zen eta gero Arte Ikerkuntza eta Sorkuntzako Masterra egin zuen bertan. Ondoren, T. Ruller-ren Atelier de Performance zentroan amaitu zituen osatu zituen ikasketak, VUT Unibertsitatean (Txekia). 2019an, beraren BLUE: contact line: RED proiektua C. C. Montehermosoko (Gasteiz) erakusketa-programazioan egon da eta WHAT A BLUE! proiektua ZSenne Art Lab zentrokoan (Brusela). Ourenseko Aldundiaren Arte Plastikoen XV. Lehiaketan aritu da eta New Yorkeko Pablo’s Birthday galeriako HERE+NOW erakusketan izan da.\n2017an artista-proiektuaren saria eman zioten Casal Solleric zentroan "Take your broken heart, make it into art" lanagatik. WHAT A BLUE! lana honako hauetan izan da ikusgai, besteak beste: A-DASH Space (Atenas), Sintomáticas (L’Estruch, Bartzelona), keep in touch (Laboratorio Lamosa, Cuenca), WHITE FARM (Farm Cultural Park, Sizilia) eta MALAMUT FESTIVAL (Ostrava, Txekia).


Posizionamendua | Euskara eta Publizitatea\n« Eztia eta ozpina, bina tanta\nMarka guztiek dituzten hiru osagai nagusietako bat da posizionamendua, identitatearekin eta irudiarekin batera.\nZer da, baina, posizionamendua? Enpresa, produktu, erakunde edo talde batek jendearen buruan okupatzen duen posizioa, jendeak markaz buruan duen guztia (informazioa + sentsazioak) laburbiltzeko egingo lukeen deskribapen-esaldia.\nGure garuneko disko gogorra babesteko edo hobeto aprobetxatzeko, dena sinplifikatzen dugu nahi gabe memorian. Laburtuta artxibatzen ditugu iristen zaizkigun input-ak informazio oso gutxi duten karpeta askotan, eta esaldi bakarrarekin erantzun ohi dugu ezagun bati edo markaren bati buruz galdetzen digutenean (karpeta jakin horretan duguna atereaz).\nOndorioz, marka baten inguruan eman eta zabaldu beharreko informazioa zenbat eta xehetuago eman hartzaileari, orduan eta aukera handiago izango dugu behar dugun bezala ikus dezaten. Hartzaile sinplifikatzaileari, mezu sinplifikatua emanda eraginkorragoa da komunikazioa.\nKomunikazio planaren gakoetako bat da posizionamendua, ona izan nahi duen edozein komunikazio estrategiaren ardatz nagusienetakoa, eta sormena eskatzen du askotan. Publizitatearen eremuan ez baita sormena iragarki bat edo titular bat sortzeko behar soilik, eta argia eta zehatza ez ezik, erakargarria ere izan behar baitu edozein markaren posizionamenduak:\n.- Geure buruari zein garen galdetu beharrean, besteen buruan zein posizio okupatzen dugun galdetu behar genuke lehendabizi. Eta galdera horren erantzuna, jendeak benetan daukan pertzepzioa, ez bada guk uste genuena edo guk nahi genukeena, posizionamendua aldatzea da onena, marka birposizionatzea -beti da hobe berandu, beranduegi baino-.\n.- Ondo aztertu behar da zein leku betetzea komeni zaion gure markari epe luzera, ez une jakin batean edo kanpaina baterako soilik.\n.- Posizionamendua ez da pentsatu behar produktua kontuan hartuz, produktuak kontsumitzaileari ase diezaiokena aintzat hartuz baizik.\n.- Ez du merezi beste marka batek dagoeneko hartua duen posizio bat betetzen saiatzea, ia ezinezkoa baita norbait eserita dagoen eserlekuan esertzea (ez bagara askoz handi eta indartsuagoak behintzat). Hobe da leku propio on bat bilatu eta betetzen saiatzea.\n.- Eta hobe da espezialista moduan posizio jakin bakar bat izatea, erabilera anitzeko marka orokor baten itxura ematea baino. Kontzentrazioa oso da garrantzitsua, dela xede-talde oso konkretua aukeratuz, dela prezioan (garestian edo merkean) oinarrituz, dela produktuaren erabileran bereiztuz…\nAurrena iristea da eraginkorrena. Posizio interesgarri bat deskubritu, hartu eta okupatzea. Zer edo zertan aurrena izatea garrantzitsuago da onena izatea baino, begiratu bestela zer eduki nabarmentzen dituzten komunikabideek. Kategoria berri bat sortzen asmatzeko behar da sormena.\nPosizionamendu on bati esker lor dezake enpresa batek top of mind izatea. Hau da, merkatu jakin bati buruz galdetutakoan, jendeak aurrena aipatzen duen marka izatea; prezioa guztiz erabakigarria ez den merkatuetan gehien saltzen den marka izaten da hori gainera normalean.\nPosizionamendu egoki batekin jendeak badaki zer espero duen marka batengandik (agian oker egon daitekeen arren), zein mundu sinbolikoan mugitzen den marka hori, zein duen xede-taldea, zeintzuk diren bere bereizgarri edo ezberdintasunak…\nIndefinizioan bizi dira, aldiz, gure inguruko marka asko zoritxarrez, posizionamendu argirik gabe, edo posizionamendu ez erakargarriegi bat betetzen.\nPosizionamenduaz ari garela, ezin utzi aipatu gabe liburu benetan gomendagarri hau: Al Ries eta Jack Trout-en Positioning: The battle for your mind. (Hemen duzu eskura gazteleraz). Modu erakargarrian eta adibidez hornitua dago, nire aste hontako idatzi hau ez bezala…\nThis entry was posted on 2005/07/20 at 00:00 and is filed under Komunikazioa, Marka.\tYou can follow any responses to this entry through the RSS 2.0 feed. You can leave a response, or trackback from your own site.


SAFEPOWER proiektuaren partzuergoa elkartuko da IK4-IKERLANen | IKERLAN\nSAFEPOWER proiektuaren partzuergoa elkartuko da IK4-IKERLANen\nMaiatzaren 30etik ekainaren 2ra arte egingo da topaketa\nProiektu europar honen liderra da IKERLAN, eta proiektuaren barruan CAF eta SAAB moduko enpresa liderrek hartzen dute parte\nDatorren maiatzaren 30etik ekainaren 2ra arte, IKERLAN izango da berak gidatzen duen SAFEPOWER proiektu europarraren partzuergoaren topaketa gunea. Sistema txertatuen efizientzia energetikoa hobetzeko helburuarekin ekimen honetan parte hartzen duten guztiek hartuko dute parte topaketan. Oso enpresa garrantzitsuak dira partzuergoko kide, eta horietako batzuk dira CAF Signalling, SAAB, fentISS, Imperas, OFFIS (Alemania) eta KTH (Suedia) institutu teknologikoak eta Siegeneko Unibertsitatea (Alemania).\nSAFEPOWER proiektuak lau milioi euroren aurrekontua du, urtarrilean abiatu zen eta hiru urte iraungo du. Europako Batzordeak bultzatzen du proiektua, industrian eta garraioan erabiltzen diren sistema txertatuen efizientziarik handiena bultzatzeko asmoarekin.\nSAFEPOWERen garatutako teknologiaren bitartez, pertsonen eta ondasunen segurtasunerako funtsezkoak diren bi erakusgailu egingo dira: Bat, tren seinaleztapenerako sistema bateko zatia izango da, eta bigarrena, berriz, hegazkinen hegaldi kontrolerako sistema bat izango da.\nProiektu honekin industriarako eta garraioetarako sistema txertatuen alorrean egiten duen jarduera sendotuko du IKERLANek. Zentroa erreferentzia da Europan, kritikotasun mistoko sistemak deitzen zaien gailuen garapenari dagokionez.


kritiken hemeroteka » Euskal Erromantzeak\nEuskal Erromantzeak / Antonio Zavala / Auspoa, 1998\nEuskal Erromantzeak Asier Astigarraga / Idatz & Mintz, 1999-05\nUdako oporraldiarekin batera, igaz, etorri jakun Antonio Zavalaren eskutik bilduma eder hau. Erdi galduta euki dogu hor nonbaist obra honen ganeko jarduna. Ezinbestekoa da baina liburu honen aipamena Idatz & Mintz honetan, ahozko literatura orokorrean —eta baladen eta erromantzeen mundua zehatzago— beti izan dogulako gure aldian aldiango argitarapeneko konbidadu berezi eta aipamen jarraikoa.\nEz dogu Antonio Zavala, lan arinetan eta azalekoetan jarduteko gizona. Badirudi, ganera, Euskal erromantzeak izeneko bilduma haundi hau bere buruari aspaldian jarritako beharra izan dana. Han-hor-hemen bertsolarien lekukotasunak, lanak eta paperak batzeari ekiten eutsan bitartean, laster konturatu zan euskal kantutegi narratiboak eukan bereizgarriez, pisuaz eta balioaz. Orain hamar bat urte edo Euskaltzaindiak Billabonan eratu zituan jardunaldietan iragarrita eukazan ia liburu honetan ekarri deuskuzan testu eder batzuk.\nHamaika lan eta ardura hartu eta gero hemen daukagu, azkenik, euskal erromantzeen tradizinoaren corpus nagusi hau. Argigarriak dira benetan liburuko sarreran esaten dituan berba honeek:\n“Guretzat zer poza dan ez dago esaterik: alde batetik Euskal Erriari genion zorra kitatu egin degu; eta, bestetik, gure lepoa zama astun horretatik libratu egin da”. Ederto agertzen dau hemen bildumagileak era hontako erreferentzia lanek ekarri leikien ardura eta pisu astuna.\nHemengo hau bilketa-lana dan ezkero, arazoetariko bat testuok agertzeko modua izan da. Ahalegin batzuk egin izan dira era honetako erromantzeak tipologia zehatz eta landuen arabera agertzeko. Beste aukera bat hurrenkera alfabetiko hutsa da.\nAukera hataren eta bestearen alde onak eta txarrak ikusita, Antonio Zavalak erdibide bat hartu dau, eta bederatzi gune tematiko nagusitan banandu erromantzeok, irakurlearentzat eta adituarentzat ulerterrezak izango diranak: “istorikoak”, “izen ona”, “itzulera”, “amodioa”, “ipuiak”, ‘beranduko erromantzeak”, “erlijiozkoak” (“Eguberria’, “Jesukristoren Pasioa”, “Kristau fedea”, “Amabirjinaren santutegiak” “Santuak,), “erromantze puskak” eta “Erdi Aroko kantak”. Azkenengo atal biotan izan ezik, ikertzaileak, zelanbait, testuen eta motiboen antxinatasunari begira bere egin deusku aukera. Beste alde batetik, zatiketa honek beste kontzeptu ezagun batzuk bere estaltzen ditu azpian: gai odiseikoa, epika nagusitik eratorritako motiboak, bertso narratibo arrunt modemoak, eta abar.\n125 erromantzetik gora dator liburu honen orrialdeetan. Antono Zavalak aukeratu egin behar izan ditu eredurik osoenak edo egokienak testu-moeta bakotxaren sarrera edo lema gisa. Jarri ditu, ganera, moeta bakotxetik ezagutzen diran aldaerarik behinenak. Honezaz aparte, transkripzino musikalak eta aukeraturiko testuaren erdal itzulpenak bere badakarz.\nBilduma honetan, orokorrean ikusita, euskal erromantzeaz edo baladaz egin izan diran antologia nagusien aipamena dator, folklorista zaharren lanetatik hasi (R. M. Azkue, Aita Donostia, J. Jaurgain, J. Riezu, M. Izkuona…) eta azkenengo urteotan ikerketa-taldeek egin dituen antologietan amaitu. Bere ekarrietarik agerikoena, baina, orain arte erdi ezkutuan izan ditugun materialen agerpena izango da, eta azpimarratzekoa da hemen eskuartera jatorkula, azkenik, Jose Ariztimuño “Aitzol”ek baturiko material ugari.\nEuskal erromantzeak / Romancero Vasco izeneko liburu honek, bada, mesede handia ekarriko deutso aho-literaturaren zaleari. Batetik benetako katalogoa dalako, hau da, baladaren edo erromantzearen generoaren benetako bilduma osoa eta zabala da. Eta ez da ikertzailea testuen agerpen hutsean gelditu, testu nagusiekin eta aldaerekin batera, testu-moeta bakotxaren ganeko erreferentziak eta aipamen bibliografikoak zehatz jasota dakarz.\nBeste alde batetik, Antonio Zavalak berak autortzen dauanez, ezinbestekoak dira era hontako bilketak, erreferentzialanak, ostean egin beharreko ikerketak egin ahal izateko. Hemendik aurrera, bada, ezinbesteko izango da obra hau euskal erromantzearen analisi zientifikoa eta konparatiboa egin ahal izateko.


Xabier Osa piraguista, Munduko Txapelketan | Baleike\nXabier Osa piraguista, Munduko Txapelketan\nBaleike 2012-09-18 13:56\tPiraguismoa\tXabier Osa, 2008an Txekiar Errepublikan jokatu zen Munduko Txapelketan. Ezkerrekoa da Luis Medrano. Argazkia: Gorka Zabaleta\nAste honetan jokatuko dira Erroman Munduko Piraguismo Txapelketak maratoiko distantzian, eta han izango da Itxas Gaineko Xabier Osa. Asteazkenean K1eko proban hartuko du parte, eta ostegunean K2koan, Valladolideko Luis Medranorekin bikotea osatuz. Beteranoen mailan ariko da, 40 eta 44 urte arteko kategorian. Erromara abiatu aurretik hitz egin genuen berarekin.\nEsperientzia handia du dagoeneko Xabier Osak nazioarteko txapelketetan. Beteranoen mailara pasa zenetik, hainbat domina lortu ditu, kolore guztietakoak. “Baina domina gutxienekoa da; inportanteena da norberak egiten duen ahalegina bere onena emateko, konforme gelditzea egindako lanarekin”. Pentsaera horri eutsi dio beti. Erromako txapelketei begira ere ez du domina konturik aipatu nahi, baina inoiz baino hobeto prestatu dela aitortu du. “Oso ondo prestatuta goaz, baina gero beste faktore batzuk hartu behar dira kontutan: zorte txarrik ez izatea, lehiaketako egunean gorputzaldi ona edukitzea…”. Aurten kategoriako zaharrenetakoa izango da, baina horrek ez du kezkatzen. “Hori motibazioa da niretzat, gazteagoen aurka indarrak neurtzea”.\nAurten, gainera, emaztea eta alaba alboan izango ditu. “Laguntza izango da niretzat beraiek etortzea. Hori bai, trukean aste osoa Erroman gelditzeko tratua egin dugu, harriak ikusten…”.


Maiz gaizki eta askotan gaizki ulertuta, posta elektronikoaren zerrendaren alokairua onartutako marketin praktika da, ROI indartsua eskain dezakeena, sarrera ontzia zer bilatu eta errespetatzen baduzu. E-posta zerrenda bat alokatzearekin ezezaguna edo harrituta ez bazaude, hona hemen abantailen beherapena, baita bere faktore eta gogoeta garrantzitsuen bereizketa ere.\nEzagut ezazu aldea\nZoritxarrez, legezko posta elektronikoaren zerrendak alokatzeko aukerak izar gutxiko hornitzaileen praktikak zikindu ditu, hala nola konpilatzaile zerrendak, helbide elektronikoen saltzaileak edo aurpegi burusoilak. Horietako inork ez du merkaturatzaile baten ROIa lagunduko. Zergatik beharko luke? Posta elektronikoaren hartzaileek ez dute harremanik bere helbide elektronikoa duen erakundearekin eta zure eskaintza bidaltzen dute.\nPosta elektroniko bidezko marketinean daramatzadan 12 urteetan, aukera onenak alokatzean egon ohi direla ikusi nuen Egia harpidedun zerrendak. Hau da, hartzaileak ezagutzen dituen eta argitaratzen dituen argitalpen, zerbitzu edo produktuetatik eratorritako markako posta elektronikoen zerrendak eta balioesten ditu.\nNola dabil & Funtsezko gogoetak\nZerrenden jabeek merkaturatzailearen eskaintza bidaliko diete harpidedunei.\nMerkaturatzaileak zerbitzu hori ordaintzen du, normalean mila bakoitzeko kostuaren arabera (CPM).\nZuzeneko posta edo telemarketinga ez bezala, merkaturatzaileak ez du inoiz zerrenda ikusten.\nSarrerako marketina ez bezala, eskaintza baliotsua sortzea da kontua, eta ez edukia.\nZerrenda hautatzea da faktore garrantzitsuena, eta ondoren eskaintza eta sormena.\nMerkaturatzaile askorentzat posta elektronikoaren zerrendak alokatzea harpidedun zerrendak hazteko, kanalizazioak paketatzeko eta, jakina, salmentak zuzenean egiteko bitarteko koherentea da. Hona hemen abantaila batzuk.\nElkartearen balioa (zerrendaren jabearekin)\nEskurapenaren kostu txikia (konparatu zuzeneko beste kanalekin)\nAzkarra da (probatu emaitzak eta egin doikuntzak egunetan, ez asteetan)\nBidalketa hobea (betetako eta erosteko zerrendekin alderatuta)\nZerrenden jabeak zapore askotakoak dira, hala nola, merkatariak, gertaeren ekoizleak, elkarteak, argitaletxe tradizionalak eta blogariak. Horrek guztiek balio handia aurki dezakete posta elektronikoen zerrenden alokairuan ere, beste mota batekoa bada ere.\nDiru-sarrerak (1-2 $ harpidedun bakoitzeko, urtero arau ona da)\nKontrola (zer, noiz, nor)\nErraza (salmentarik, marketinik eta fakturaziorik gabe) Zerrendak Kudeatzeko Enpresa Profesionala).\nHigienea (errebote gogorrak maizago bota)\nZerrenda egokiak hautatzeaz gain, merkaturatzaile jakintsuak ez dira jada hartzen erosi nire gauzak hurbilketa. Zerrenden alokairu kanpainak sormen handiagoa hartzen ari dira. begiratu kanpaina honi Surfline eta Rip Curl-etik. Adibide bikaina da argitaletxeek beren harpidedunei sarbide zuzena osagarriak dituzten produktuak, zerbitzuak edo eskaintzak eskain diezazkieten eta prozesuan bihotza irabazteko modua.\nPosta elektronikoaren alokairuaren etorkizuna\nPosta elektronikoa bidaltzea betetako edo erositako zerrendak erabiltzen dituzten zerrenda merkaturatzaileentzako etengabeko erronka da. Izan ere, erronka seguruenik deskribapen arinegia da. Eta hori ona da. Eskaintzak postontziak askatzen ditu, interesa adierazi duten eta puntualki behar izan dezaketen harpidedun legitimoetara edo aukera horretan benetako balioa topatu nahi duten harpidedunetara zuzendu nahi dituzten merkatarientzat.\nTags: posta elektronikoko zerrendaposta elektronikoaren zerrendaren alokairuazerrendazerrendaren alokairua\nMar 25, 2010 at 10: 46 AM\nEskerrik asko Scott posta elektroniko bidezko marketinari buruzko informazio baliotsuengatik. Gai hau nahiko interesgarria iruditu zait produktu bikaina duten baina bertan egotea aukeratu duten bezeroen zerrenda kualifikatua ez duten enpresa hasi berrientzat.\nUste dut negozioari abantaila ugari eman diezaiokeela, horietako bat zerrendaren jabearen negozioari lotuta egoteagatik. Beraz, ziurtatu negozioak ospe ona duela bezeroen artean, bestela horrek zure marka hiltzea besterik ez du aprobetxatu beharrean.\nEgin bat posta elektroniko bidezko marketinari buruzko elkarrizketetan Startups.com galderetan\nApirila 25, 2016 at 2: 56 PM\nZein da posta elektronikoa alokatzeko agentzia baten izena? 1mill + harpidedunen zerrenda daukat eta nire zerrenda alokatu edo saldu nahi nuke. Norbaitek gomendatuko al du hori egingo duen enpresa bat?


Irakurketa gorantz | Martech Zone\nOsteguna, iraila 20, 2012 Douglas Karr\nErabiltzeari buruz idatzi dugu marketinerako liburu elektronikoak iraganean, baina estatistika berriek tableten eta e-Reading joeren etengabeko hazkundea argitzen dute.\nIrakurle elektronikoen jabe den jendea nahi baino gehiago irakurtzen ari da, liburu elektronikoen salmenten igoeran islatzen den moduan. Horren ondorioz, e-reader salmentak handitzen jarraitzen dute. 2012aren hasieran egindako ikerketa baten arabera, inkestatuen% 13k esan zuen litekeena dela hurrengo sei hilabeteetan irakurle elektronikoa erostea. Infografiatik, Irakurketa elektronikoaren gorakada\nGogoan izan gailu berrien kostuak ere jaisten jarraitzen duela. Telefono mugikorra baino gutxiagotan, jendeak eReader bat eros dezake. Irakurketa elektronikoaren igoerarekin batera bilatu argitalpen elektronikoak. Edukia sortu bezain azkar irensten denez, jendearen artean nabarmentzeko aukera bikaina duzu bilaketa-emaitza horietan.


Spotify-k abantaila gehiago emango dizkie doako planaren erabiltzaileei Gadgeten berriak\nPasa den asteak izugarrizko garrantzia izan zuen Spotify-rentzat, enpresa suediarra New Yorken atera zenean. Gainera, pare bat aste barru lehen gailua aurkeztuko dutela espero da. Beraz, aste batzuk lanpetuta egon dira konpainiarentzat. Orain, haien planen berri berriak daude. Badirudi lanean ari direla doako erreprodukzio plana malgutzea.\nSpotify planak doako erreprodukzio zerbitzua erabiltzaileek erabiltzeko errazagoa delako. Batez ere telefono inteligenteen kasuan. Modu horretan zerbitzuan jarraitzaileak lortzea espero dute.\nOrain arte, telefonoan doako zerbitzua (iragarkiekin) aukeratzen duten erabiltzaileek ezin dituzte erreprodukzio zerrendan edo albumean entzun nahi dituzten abestiak aukeratu.. Aitzitik, nahastu moduan entzun behar dute dena. Erabiltzaileentzat nahiko deserosoa den zerbait.\nBadirudi Spotify-k hori aldatuko duela bere plan berriarekin.. Erabiltzaileek askoz ere kontrol handiagoa izatea nahi dute. Beraz, uneoro entzun nahi dutena aukeratu ahal izango dute. Horrela ez lirateke nahi ez dituzten abestiak entzutera behartuko.\nSuediako enpresaren estrategia da eta honekin plataforman erabiltzaile berriak lortzea espero dute. Une honetan 157 milioi erabiltzaile daude Spotify-n. Kopuru horretatik, 71 milioi inguruk ordaindutako harpidetza erabiltzen dute, kopuru handia baita. Ia erdiak kontu mota honen aldeko apustua egin baitu.\nHori dela eta, erabiltzaile berriak plataformara iristen badira, Baliteke doako plana erabiltzen hastea, baina azkenean ordaindutako planera aldatuko dira Spotify-n. Hau da, gutxienez, Suediako enpresak estrategia berri honekin lortzea espero duena. Zer iritzi duzu horri buruz?\nArtikuluaren bide osoa: Gadgeten berriak » General » Berri » Spotify-k bere doako plana malguago bihurtzeko asmoa du


Erabilera baldintzak | component-eu.com\nZerbitzua, gunea eta Gunean ikusi, entzun edo bestela ikusten duzun informazio edo edukia (\_"Edukia\_") Txinak eta nazioarteko copyright, marka komertzialak eta bestelako legeek babesten dituzte eta Component-en-enak dira. com-ek edo bere gurasoek, bazkideek, afiliatuek, laguntzaileek edo hirugarrenek.Component-en.com webgunea, Zerbitzua eta Edukia erabiltzeko lizentzia pertsonala, besterenezina eta ez-esklusiboa ematen dizu, zatiak inprimatzeko, deskargatzeko eta gordetzeko. Aukeratutako Edukia, baldin eta zuk: (1) Edukiaren kopia hauek zure barne negozioetarako edo zure erabilera pertsonal eta ez komertzialerako soilik erabiltzen badituzu; (2) Edukia ez kopiatzea edo argitaratzea sareko ordenagailuetan, ezta Edukia transmititzea, banatzea edo igortzea inolako euskarritan; (3) ez dute Edukia inolaz ere aldatzen edo aldatzen, ezta copyright edo marka komertzialen oharra ezabatzen edo aldatzen ere. Lizentzia honen ondorioz ez zaizu deskargatutako Edukia edo materialen inguruko eskubiderik, izenbururik edo interesik transferitzen. Component-en.com webguneak titulu osoa eta jabetza intelektualaren eskubideak gordetzen ditu Gunetik deskargatzen dituzun Edukietan, lizentzia mugatu honen menpean, edukian erabilera pertsonala egin dezazun hemen zehazten den moduan. Ezin duzu webgunean agertzen diren marka edo logotiporik erabili marka komertzialaren jabearen idatzizko baimenik gabe, indarrean dagoen legediak baimendutakoa izan ezik. Ezin duzu etxeko orrialdea edo Gune honetako beste edozein orrialde islatu, marratu edo marraztu beste edozein webgunetan edo web orrialdetan. Ezin duzu \_"esteka sakonak\_" Gunera konektatu, hau da, gune honetarako esteka sortu hasierako orria edo Gunearen beste atal batzuk idatzitako baimenik gabe.\n2. Bermeen ezespena.\nComponent-en.com-ek ez du inolako berme edo adierazpen espresurik, inpliziturik, inolako produkturi dagokionez, ezta guneari, zerbitzuari edo edukiari dagokionez ere. Component-en.com-ek espresuki baztertzen ditu edozein motatako berme guztiak, espresuak, inplizituak, legezkoak edo bestelakoak, besteak beste, merkataritza-berme inplizituak, helburu jakin baterako egokitasuna, titulua eta produktuei buruzko arau-haustea. Component-en.com webguneak, zerbitzuak eta edukiak ez du bermatzen webguneak edo zerbitzuak betetzen dituen funtzioak etenik gabekoak, puntualak, seguruak edo akatsik gabekoak, edo guneko edo zerbitzuko akatsak izango direnik. corrected.Component-en.com-k ez du ziurtatzen edukiaren zehaztasuna edo osotasuna edo edukiaren akatsak zuzendu egingo direnik. Gunea, zerbitzua eta edukia \_"dagoen moduan\_" eta \_"erabilgarri dagoen moduan\_" eskaintzen dira.\nComponent-en.com webgunean, bisitarien IP helbideak aldizka aztertu eta aztertzen dira kontrolatzeko eta gure webgunea modu eraginkorrean hobetzeko, eta ez dira Component-en.com-etik kanpo partekatuko.\nWebgunea bisitatzerakoan, harremanetarako informazioa eskatu ahal izango dizugu (helbide elektronikoa, telefono zenbakia, fax zenbakia eta bidalketa / fakturaziorako helbideak). Informazio hori borondatez jasotzen da, eta zure baimenarekin bakarrik.\nComponent-en.com ez da inolaz ere eroslearen edo hirugarrenen aurrean erantzukizunik izango zeharkako, gorabeheratsuak, bereziak, ondoriozkoak, zigortzaileak edo eredugarriak diren kalteengatik (mugarik gabe irabaziak, aurrezkiak galdu edo negozio aukera galtzea barne). (I) -tik edo horrekin lotutakoa, Component-en.com-ek eskaintzen duen edo emango duen edozein produktu edo zerbitzu edo hori erabiltzeko ezintasunaren erabilera; (II) gunea, zerbitzua, erabiltzea edo ezintasuna erabiltzea. edo edukia, (III) Gunearen bidez egindako edo erraztutako edozein transakzio; (IV) Gunean, zerbitzuan eta / edo edukian dauden akatsak, hutsak edo bestelako zehaztugabekeriak direla eta; (V) Baimenik gabeko sarbidea edo zure transmisioen edo datuen aipamena, (VI) Guneko edo zerbitzuko hirugarrenen adierazpenak edo jokabidea; (VII) Produktuekin, gunearekin, zerbitzuarekin edo edukiarekin lotutako beste edozein kontu, nahiz eta Component-en izan. com-i kalte horiek egiteko aukera dagoela jakinarazi zaio.\nComponent-en.com-en betebehar bakarra eta produktuaren akatsen erantzukizuna izango da, Component-en.com-en aukeran, produktu akastuna edo bezeroari itzultzea bezeroak ordaindutako zenbatekoa, beraz, inolaz ere ez du Component-en.com-en erantzukizuna gaindituko. eroslearen erosketa prezioa. Aurreko erremedioa erosleak idatzitako akatsaren eta produktuaren akatsaren bueltan idatzitako jakinarazpenaren menpe egongo da erosi ondorengo hirurogei (60) egunetan. Aurreko erremedioa ez zaie aplikatuko erabilera okerrak (deskarga estatikoa mugarik gabe), utzikeria, istripua edo aldaketa barne, edo muntatzean soldatutako edo aldatutako produktuak edo bestela probatzeko gai ez diren produktuak. Gunearekin, zerbitzuarekin, edukiarekin edo erabilera baldintzekin pozik ez bazaude, zure erremedio bakarra eta bakarra gunea erabiltzeari uztea da. Onartzen duzu, gunea erabiltzerakoan, gunearen erabilera zure arrisku bakarra dela.


Ekitaldiak | RayHaber\nNazioarteko Garraio eta Logistika Ekoizleen Zerbitzua UTİKAD, aurten 13. Logitrans azoka lehenengo aldiz ospatu zen sektoreko eragileekin. 13-15 UTİKAD azoka 2019 azaroan antolatutako azokan [Gehiago ...]\nRail Industry Show, Rail Industry Infrastructure and Technologies Azoka, Modern Fuarcılık-ek antolatuko du Garraio eta Azpiegitura Ministerioaren laguntzarekin. [Gehiago ...]\n1. Hormigoizko Errepideen Biltzarra eta Erakusketa hasi dira Ankanan; Garraio eta Azpiegitura, Zuzendaritza Nagusiak Errepideak (kgm) eta Turkia Cement Ministerioak Fabrikatzaileen Elkartea (TCMA) eta Pavement Elkartea (EUPAVE) teknikak Europako Concrete babespean [Gehiago ...]\nMunduko bazter guztietan atzeraldi ekonomikoa egiten ari den unean ere, ISAF garatzen jarraitzen du hazkunde erritmoa jaitsi gabe. Munduko ia herrialde guztietan egiten diren azoketatik oso gutxi izan ezik 2019 azoka guztietan [Gehiago ...]


Martin Xurio - Wikipedia, entziklopedia askea.\nMartin Xurio (XVII. mendea) Azkaineko notarioa izan zen.\nLapurdiko sindiko aukeratu zuten 1654an baina kargutik egotzi zuten 1655ean. "Sabel gorrien" taldeko buruzagia izan zen Lapurdiko gerra zibilean (1656-1659). Xurioren ("sabel gorri") eta Urtubiaren ("sabel xuri") jarraitzaileen artean banatu zen Lapurdi. Bi urtez hedatu zen gerra latzaren ondoren Xurio hil egin zen eta haren talde armatuak desagertu egin ziren. Luis XIV.a Frantziakoak, egoera hartaz baliaturik, Lapurdiko Biltzarraren aginpidea murriztu zuen.\nAzken aldaketa 28 otsaila 2019(e)an, 00:10(e)tan\nOrriaren azken aldaketa: 28 otsaila 2019, 00:10.


Bilbao Basket bolada txarrari buelta eman ezinik - Nafarberri\nHome Bilbo Kirola saskibaloia Bilbao Basket bolada txarrari buelta eman ezinik\nBilbao Basket bolada txarrari buelta eman ezinik\nUnknown ordua: 16:06 Bilbo, Kirola, saskibaloia,\nAstean zehar Eurocupetik kanpo geratu ostean Endesa Ligan ere beste porrot bat jasan zuten atzo Carles Duranen mutilek. Orain bi hilabete Bilbo aldean dena poztasuna bazen ere, guztiz aldatu dira gauzak epe motzean.Taldea bere jokua aurkitu ezinik dabil eta teorian maila baxuagoa duten taldeek ere menderatu dituzte beltzezko gizonak.\nAtzoko eguerdian jokatu zen partidan, Murtzia jipoitu egin zuen talde bilbotarra. Hasieratik amaierararte nagusi izan ziren etxekoak. Horren isla izan zen bukaeran markagailuko 97-71ko emaitza. Murtzia ere kinka larrian iritsi zen Bilbao Basketen aurkako partidara, baina Facundo Campazzo handi baten lanak azkar bideratu zuen garaipena.\nPartida guztian atzetik joan ziren bilbotarrak eta partida irabazteko motibazio gehiago erakutsi zuten aurkariek. Honenbestez, Errege Koparako txartela eskuratzea zaildu egin zaio eta Eurocupetik kanpo geratuta giroa asko nahastu da taldearen inguruan.\nBilbo, Kirola, saskibaloia\nBilbo Kirola saskibaloia


Euskal Herriko Eskolarteko Finala, larunbat honetan, Orion - Elorrioko Txintxirri Ikastola\nEuskal Herriko Eskolarteko Finala, larunbat honetan, Orion\n» Euskal Herriko Eskolarteko Finala, larunbat honetan, Orion\nDonostiako Koldo Mitxelena Kulturunean aurkeztu dute aurtengo Eskolartekoaren Finala eta Euskal Herriko Bertso-eskolen Eguna. Bertan izan dira Ikastolen Elkarteko lehendakari Koldo Tellitu, Bertsozale Elkarteko lehendakari Iñaki Murua eta Orioko alkate Beñat Solaberrieta. Orion izango da, larunbat honetan, bertako kiroldegian. Eskolartekoaren finalarekin batera Euskal Herriko bertso-eskolen festa ere izango da. Hala, Orio bertsolari gazteen topaleku paregabe bihurtuko da ekainaren 21ean.\nIkastolen Elkarteak eta Bertsozale Elkarteak elkarlanean antolatu dute aurtengo Eskolartekoa, eta formatu desberdin batean osatu da txapelketa. Herrialdekako finalak, herrialdekako bertso-eskolen egunean egin dira, eta halaxe izango da Euskal Herriko Eskolartekoaren finala, Euskal Herriko bertso-eskolen egunean egingo baita.\nAurtengoan kanporaketa saioak herrialdeka egin dira, formatu goxoan: bertso afariak zein bertso merenduak eginez, edo saioak eskainiz areto txikietan. Guztira 14 kanporaketa saio antolatu dira, eta horietan 15-18 urteko 132 bertsolarik jardun dute bat-batean. Ekimenean 37 bertso-eskolak hartu dute parte.\nHauek izango dira aurtengo Eskolartekoaren Finalean parte hartuko duten bertsolari gazteak:\nArabatik Peru Abarrategi (1997, Aramaio) eta Maddalen Arrausi (1997, Gasteiz)\nBizkaitik Asier Galarza (1996, Muxika) eta Aitor Bizkarra (1996, Abadiño)\nGipuzkoatik Maider Arregi (1996, Oñati) eta Iñigo Ibañez (1997, Azpeitia)\nLapurditik Aitor Servier (1997, Azkaine) eta Nahia Sasco (1998, Lekuine)\nNafarroatik Mikel Lasarte (1996, Barañain) eta Maddalen Lopez (1997, Lesaka)\nZuberoatik Ibai Capot (1997, Zalgize)\nEuskal Herriko XXVI. Eskolarteko Finala eta Festa\nEkainak 21, Orion\n* 11:00etan bat-bateko txapelketa finala\nTokia: Orioko Karela Kiroldegia.\nBertsolariak: 15-18 urteko gazteak.\nSaioaren aurkezlea: Beñat Gaztelumendi.\nTxapeldunari Maialen Lujanbiok jantziko dio txapela.\n* 14:00etan bazkaria, plazan\nEuskal Herriko produktu ekologikoekin egindako bazkaria izango da.\nMenua: paella, postrea, kafea, edariak (bazkari txartelak erosteko epea agortu da).\nBazkaria etxetik dakartenentzat mahaiak eta aulkiak egongo dira.\n* Bazkalostean bertso-eskolen emanaldiak eta erromeria, plazan\nPlazan jarriko den oholtzan herrialde ezberdinetako bertso-eskolek prestatutako emanaldiak izango dira. Patxi Etxeberria eta Maialen Lujanbio ere ariko dira bertsotan elkarrekin eta, bukatzeko, 16:00etatik 18:00etara “Obaneuke” taldeak girotutako erromeria izango da.


Maider Arregi 2007-12-14 13:03\nAste bukaera hau ere ekintzaz gainezka dator. Gabonak gertu daude eta makina bat kontzertu, antzerki, lehiaketa eta erakusketa daude gure ibarrean. Hemen prestatutako egitarau zabala:\nPier Paul Berzaitz abeslariak emanaldia egingo du. Santamas Komisiñuek antolatu du emanaldia. Gaur, egubakoitza, 22:00etan, Amaia antzokian.\nArrasateko Governors taldeak kontzertua egingo du. Inkernu tabernaren IV. urtemugan egingo du kontzertua taldeak. Aitzorrotz kultura elkarteak antolatu du emanaldia. Gaur, egubakoitza, 22:30ean, Inkernu tabernan.\nBi talderen kontzertua 3.60 aretoan. Vic du Monte's Persona Non grata eta Positiva taldeek egingo dute kontzertua, aretoaren 3. urtemugan.\nHerriko abesbatza gazteenek emanaldia egingo dute. Bergarako Orfeoi Txikiak, Gabero abesbatzak eta Bergarako Musika Eskolako abesbatzak egingo dute emanaldi hori. Gaur, egubakoitza, 19:00etan, Mariaren Lagundiko elizan.\nSex Museum taldeak kontzertua egingo du 3.60 aretoan. Sex Museum taldeak United azkeneko lana aurkeztuko du. Zenttric eta 5 Twisters taldeek ere joko dute aretoaren 3. urtemugaren harira. Bihar, zapatua, 22:30ean.\nKontzertua 'Herri bat, gaztetxe bat' lelopean. Santos Dolidos, Disorders, Street Girls eta Noisex taldeek egingo dute kontzertua.\nBihar, zapatua, 22:00etan, gaztetxean.\nLa Banda del Abuelo taldeak kontzertua egingo du. Emanaldi berean Haiziaren Seme Txirikaua taldea ere arituko da. Bihar, zapatua, 18:30ean, Biona tabernan.\nAkordeoi kontzertua entzuteko aukera izango da. Aretxabaletako Akordeoi Orkestrak egingo du emanaldia, Gabonen atarian. Bihar, zapatua, 20:30ean, herriko parrokian.\nSexty Sexers eta On Benito taldeen kontzertua. Berako taldeek egingo duten kontzertua Txapa Irratiak antolatu du. Bihar, zapatua, 23:00etan, gaztetxean.\nNazioarteko disko jartzaileak izango dira Jam aretoan. Besteak beste, arituko dira Hello?Repeat, Esperanza, Bruno Prosanto, Daze Maxim, Jam Krueger eta Dario Zenker. Bihar, zapatua, 00:00etan.\nBergarako Orfeoiak emanaldia egingo du. Bergarako Orfeoiko kideek Mariaren Lagundiko elizan egingo dute kontzertua. Bihar, zapatua, 20:00etan.\nOñatiko bi taldek kontzertua egingo dute Helldoradon. Latzen eta Golpe de Estado taldeek egingo dute emanaldi hori. Bihar, zapatua, 22:00etan.\nGabonetako kontzertu berezia egingo dute. Herriko hainbat taldek hartuko dute parte Gabonetako kontzertuan: Musika Bandak, Ganbara abesbatzak, Ganbara Txiki abesbatzak, Oñati abesbatzak, parrokiako koruak eta Txantxiku ikastolako abesbatzak, hain justu ere. Etzi, domeka, 19:00etan, Mikel Deunaren parrokian.\nLeizarra Musika Eskolako ikasleen emanaldia. Musika Eskolako ikasleek Gabonetako kontzertua egingo dute. Hilaren 18an, martitzena, 18:30ean, parrokian.\n'Sueños silenciosos' delako dantza ikuskizuna. Jakineko pausoak eta inprobisazioa uztartzen ditu emanaldiak. Doan izango da. Gaur, egubakoitza, 19:00etan, udaletxe zaharreko ganbaran.\nHaurrendako bertso-txotxongilo ikuskizuna. Hitzen lapurra delako ikuskizuna antolatu du Santamas Komisiñuek. Hitzak dira protagonista Ander eta Amaia txotxongiloen eta Libe eta Ximon aktoreen istoriotxoan. Bihar, zapatua, 17:00etan, Amaia antzokian.\n'Robin eta Hood' izeneko antzezlana ikusteko aukera. Elkar Hezik antolatu du Gorakada antzerki taldearen emanaldi hori. Bihar, zapatua, 17:00etan, Santa Ana antzokian.\nQuico Cadaval ipuin kontalariaren emanaldia. Galizian, Ribeira herrikoa da Cadabal eta oso gazte ekin zion ipuinak kontatzeari. Betaurrekoak, garagardo botila eta memoria lagun dituela, ahaztu ezin diren ipuinak kontatzen ditu. Hilaren 20an, eguena, 22:30ean, Pol-Polen.\nLennart Green magoak emanaldia egingo du Espaloia kafe antzokian. Suediarra munduko txapelduna da kartomagian eta munduko manipulatzaile onenetariko moduan definitzen dute gainontzeko magoek; Renne Lavand-ekin batera gorenean dago. Bihar, zapatua, egingo du saioa, 22:30ean.\nMinbizia duten eta ez duten umeen arteko harremana bultzatzeko jaia. Aspanovasek, Gipuzkoako Haur Minbizidunen Gurasoen Elkarteak, antolatu du jaia. 16:30etik 19:30era bitartean egongo dira haurrendako tailerrak, Eriz magoaren saioa, jokoak, eta merienda, Udal Pilotalekuan.\nGasherbrun-II mendira egindako espedizioa berbagai. Duela urtebete inguru Debagoieneko eta Urola aldeko hainbat gaztek Pakistango mendira egindako espedizioaren ikus-entzunezkoa ikusteko aukera.\nGaur, egubakoitza, 19:30ean, kultura etxean.\nAndoni Egañak 'Ahozkotasunaz' delako hitzaldia egingo du. Jardun elkarteak antolatu du ekitaldia. Hilaren 18an, martitzena, 19:00etan, kultura etxean.\nGiza gorputzaren magiaren gaineko hitzaldia, kultura etxean. Giza gorputzaren magia: nerbio-sistema delako hitzaldia egingo du M. Jose Pagaldaik. Hilaren 19an, eguaztena, 18:30ean.\nHitzaldia Askapenaren 20. urtemuga dela eta. 20 urteotan egindako ekintzak eta gaur egungo helburuak azalduko dituzte Askapenakoo bi kidek. Hilaren 20an, eguena, 22:00etan, Pol-Pol tabernan.\nValentin Aranaren margo erakusketa. Artistak Harresi aretoan jarri ditu ikusgai margolanak. Hilaren 23ra arte.\nAloña Mendik argazki erakusketa antolatu du. Natura eta mendia delako argazki erakusketa antolatu du. Ordutegia da 18:30-20:30.\nHilaren 14tik urtarrilaren 5era arte.\n'Eskoriatzako mendi buzoiak iruditan'. Horixe da Juan Luis Zubizarretaren argazki erakusketaren izenburua. Abenduan egongo da ikusgai, Inkernun.\nErakusleiho lehiaketa deitu du Udalak, Gabonen atarian. Abenduaren 14a aurretik udaletxeko Kultura Zerbitzuan izena eman duten herriko denda guztiek hartu ahal izango dute parte. Kontuan izango dituzte, besteak beste, irudimena, orijinaltasuna eta mezu publizitarioaren baliogarritasuna. Erakusleihoetan dendako ohiko produktuek azaldu beharko dute. Sari ematea abenduaren 21ean egingo dute. Hilaren 15etik 31ra egon beharko dira prestatuta erakusleihoak.\nAratusteetarako egitarauaren azala egiteko deialdia. Bergaran bizi edo erroldatutako edozeinek har dezake parte. Kartelak kolore eta teknika librean egin daitezke eta aurkeztu beharko dira 40x60 cm-ko oinarrian. Eta ondorengo derrigorrezko testua eroan beharko dute: Aratusteak 2008, Bergara. Lanak aurkezteko mugaeguna da urtarrilaren 4a, kultura etxean.\nLiteratura lehiaketa deitu du Loramendi elkarteak. Hainbat sailetan har daiteke parte: ipuina, komikia, bertso-paperak, grabazioa eta amodiozko gutuna. Parte hartzekoko ezinbestekoa da Aretxabaletan bizi edo ikastea. Bestalde, lehiaketa da DBHko 1. eta 2. zikloetako ikasleendako. Hilaren 19a da aurkezteko mugaeguna.\nAmodiozko gutunen 16. lehiaketa deitu du Jardunek. Ohikoa den moduan, lanek jatorrizkoak, argitaragabeak eta euskaraz idatziak izan behar dute. Lehiaketan, 1993an edo lehenago jaiotako edozein pertsonak har dezake parte. Lanek gutun forma izan beharko dute eta DIN A-4 orrian, eskuz zein ordenagailuz idatzita aurkeztu ahal izango dira. Luzera ezin izango da bi orrialde baino gehiagokoa izan. Bestalde, SMS bidezko mezuen lehiaketa ere deitu dute. Argibide gehiagorako deitu Jardunera (943 76 36 61) edo jo www.jardun.net webgunera. Beti bezala, sari banaketa ekitaldia San Valentin egunean, otsailaren 14an egingo dute, kultura etxean. Gutunak aurkezteko mugaeguna da urtarrilaren 6a.\nBasotxo elkartearen 25. urtemuga ospatuko dute. Egun osoan barrena izango dira ekitaldiak. Omenaldi ekitaldia izango da 17:00etan. Han egongo dira Basotxoko ordezkariak. Bihar, zapatua.\nErabilitako jostailuak trukatzeko azoka antolatu du Txatxilipurdik\nOkendoko ludotekan egingo dute bihar, zapatua eta etzi, domeka, 12:00-14:00 eta 17:00-19:00 ordutegian. Ekimen horrekin, berrerabilpenaren balioa eta kontsumismoaren gehiegikeriaren kontzientzia piztu nahi dute haurrengan.\nPoesia irakurketa saioa antolatu du Udal Bibliotekak gaurko, egubakoitza. Rikardo Arregik aurkeztuta, lau poetak egingo dute saioa: Gerardo Markuletak (argazkian), Anjel Errok, Eli Tolaretxipik eta Karmelo C. Iribarrenek. 19:00etan, Kulturateko aretoan.\nFisc gobernuz kanpoko erakundeak postua jarriko du. Bidezko merkataritzako postua jarriko du. Askotariko produktuak erosi ahal izango dira Hirugarren Munduari laguntzeko. Bihar, zapatua, 10:00etatik 14:00etara, San Martin plazan.\nHainbat sari banatuko dituzte kultura etxean. Hiru sari emango dituzte: erakusleiho lehiaketako sariak –Udalak emango ditu, 15:30ean–, balkoien apainketako sariak –Bedelkar dendarien elkarteak emango ditu, 15:30ean– eta Olentzero marrazki lehiaketakoak –Jardun elkarteak emango ditu, 19:00etan–. Hilaren 19an, eguaztena.\nErretiratuendako txistorra jana antolatu dute. Olazar erretiratuen elkarteak antolatu du. Txistorra jan eta gero, opariak zozkatuko dituzte. Hilaren 20an, eguena, 17:30ean, erretiratuen elkartean.


Erlea loreztia ateratzen.\nIntsektuak (latinez Insecta, erditik moztua) baita ere zomorro deitua, animalia klase nagusi bat da, artropodoen filumaren barruan. Guztiek dituzte bi antena, hiru hanka pare eta bi hegal pare (nahiz eta batzuetan hauek galdu diren).\nEzagutzen den ordenarik handiena da, 950.000 espezie baino gehiagorekin eta beste animalia talde guztiak batuta baino espezie gehiago dira. Estimazio batzuek 30 milioi espezie ezezagun daudela diote, potentzialki munduko bizi formen %90 izango liratekeenak. Beste ikerketa batzuek kopuru hori 6 eta 10 milioi artean dagoela diote. Intsektuak mundu osoko klima eta giro ezberdinetan daude, nahiz eta oso gutxi diren ozeanoetan bizitzeko moldatu diren espezieak. Gutxi gorabehera, 5.000 odonato, 20.000 ortoptero, 82.000 hemiptero, 350.000 koleoptero eta 110.000 himenoptero deskribatu dira.\nGainera, intsektuak oso ugariak dira, anitzak izateaz gain. Kalkuluen arabera, 200 milioi intsektu daude gizaki bakoitzeko. Inurritegi batzuetan 20 milioi ale daudela kalkulatzen da. Lurran, osotara, 1015 inurri daudela uste da. \nIntsektuak ikertzen dituen zientzia entomologia da.\nJawa: Kéwan gegremetan


Letras de Epilogoa de Dut | euskal musika, música vasca\nNoizbait ahoa irekita edukiko dut\neta ez dut ezer esango,\nnoizbait begiak irekiak edukiko ditut\nbaina ez dut ezer ikusiko.\nNoizbait ibiliko naiz inora joan gabe,\nnoizbait nire niaren kontzientzia desagertuko da,\nnoizbait, existitu izan zen era berean.\nElurra nire belarrietan,\nsoinurik ez duen luxusko euria da,\nbakarrik haizeak kontatzen duena entzuten dut,\neta noizbehinka erortarazten didan\nezezagun baten ahotsa.\nAgertu eta oihu egin,\nune batez itxualdi bat izan.\nDesioan erre eta gero oihartzuna entzun.\nMetalezko bihotzaren menpe naiz\nplastikozko loreei usala bilatzen dabilena.\nMetalezko garunaren menpe naiz\nmargorik gabeko irudiengandik atzipetuta izan dena!


Espainiako tradizioak, ohiturak eta jaiak\nEspainian munduan kultura paregabea osatzen duten tradizio eta jaien amalgama aurkitzen dugu. Hori dela eta, artikulu honetan haien ohitura eta jai garrantzitsuenen berri ematen dizuegu. Batzuk beste herrialde batzuetan ere praktikatzen diren bitartean, beste batzuk nahiko kuriosoak dira beste lurralde batzuetako jendearentzat.\nJanaria eta sukaldaritzako ohiturak\nGabonak espainiarrek familia gisa igaro ohi duten garaia da. Etxeak Gabonetako zuhaitzarekin, jaiotzarekin edo Belenekin eta poinsettiarekin apainduta daude. Abenduaren 24ko gauari Gabon gaua deitzen zaio. Honetan, afari mamitsua prestatzen da. Gau horretan bertan Santa Claus iristen da, Santa Claus-en baliokidea, beraz Estatu Batuetatik eskuratutako tradizioa da.\nHala ere, haurrek Espainian ohikoa den beste bisita bat jasotzen dute: hiru gizon jakintsuak. Bere opariak urtarrilaren 6an agertzen dira. Haurrek gaizki jokatu badute, ikatza uzten diete. Egun hauetan ugariak diren gozokien artean turroia, polvorona eta mantekatuak aurkitzen ditugu.\nAbenduaren 31n, Urte Zahar gaua ospatzen da. Urte berria eskuineko oinez sartzeko, ohikoa da hamabi mahats jatea, baita barruko arropa gorria janztea ere.\nEspainiaren ohiturak urte amaieran\nData horietako gainerako ohiturak ezagutu nahi badituzu, artikulu hau gomendatzen dizugu: Ohitura ohikoak Espainian Gabonak ospatzerakoan.\nEspainiako kulturaren barruan erlijioarekin lotura duten tradizioak eta jaiak aurkitzen ditugu, kasu honetan kristau katolikoa. Azaroak 1 Santu Guztien eguna da. Egun horretan, familiak normalean hilerrira joaten dira loreak ekartzera. Latinoamerikako Hildakoen Egunaren baliokidea da.\nHainbat urtez, urriaren 31n, gauean, txikienek Halloween ospatzen dute pertsonaia beldurgarriez mozorrotuz. Usadio hori Ameriketatik ere eskuratzen da.\nBeste ospakizun erlijioso nabarmen bat da Semana Santa. Martxoan edo apirilean izaten diren egun horietan prozesioak antolatzen dira, irudi erlijiosoak kaleetan zehar ateratzeko eta zenbait pertsona mozorrotu egiten dira aurpegia estaltzen. Hauek dira deiturikoak kaputxinoak. Aste Santurik aipagarriena Andaluzian ospatzen dena da, esaterako Sevilla.\nAste Santuak Andaluzian duen garrantzia\nEspainiako ezkontzak Elizak eta gai zibilak antolatzen dituzte. Ezkontza erlijiosoen kasuan, ekitaldian, ezkongaiek hamahiru diru edo txanpon trukatzen dituzte.\nEzkontza eraztuna eraztunaren gainean jartzen da, bertan bihotzera zuzenean doan zain bat dagoelako. Ekitaldia amaitu ondoren, ezkondu berriak kalera ateratzen direnean, gonbidatuek arroza botatzen diete.\nOturuntzean, jan ondoren, a ezkontza tarta Tamaina handia. Ezpata luzea duten ezkongaiak arduratzen dira lehen ebakia egiteaz. Era berean, ohitura da gonbidatuei xehetasun txiki bat ematea data honen oroigarri gisa. Emakume, gizon eta haurrentzako opari desberdina izan ohi da.\nOhiturak Espainiako ezkontzetan\nIruñean, Nafarroako herrian, jaialdi ospetsuenak uztailaren 6tik 14ra ospatzen dira. Hauek San Ferminen omenez daude, egun nagusia uztailaren 7a delarik.\nEgun hauek hemen igarotzen dituztenek gertaeraren arropa tipikoa jantzi ohi dute, zuri guztiak janztean datza, lepoan zapi gorria eta gerrian loturiko gerrikoa.\nHona datozen atzerritarren arreta gehien erakartzen duen jarduera da konfinamenduak. Goizero zortzietan hainbat zezen askatzen dira Iruñeko zenbait kaletan zehar. Ausartenak korrika egiten dute aurretik 850 m inguruko distantzian.\nEntzierroa Iruñeko San Fermin jaietan\nFlamenkoa Espainiako musika genero ezagunena da. Hala ere, ez da Espainiako lurralde osoko ohikoa, baina bere tradizioa herrialdearen hegoaldean pilatzen da. Genero folkloriko hau hiru zatitan banatzen da: kantua, dantza eta toka (gitarra).\nDantza banaka burutzen da eta inprobisazio zati handi bat du. Dantza sutsua da eta kontzentratu beharrekoa. Flamenkoa Gizateriaren Kultur Ondaretzat jo du UNESCOk.\nBere jatorrian eragin desberdinak aurkitzen ditugu, musulmana adibidez, baina ijitoak ere bere garapenean parte hartu zuten. Etnia honi buruz gehiago jakin nahi baduzu, artikulu hau interesgarria izango da zuretzat: Ijito etniaren ezaugarriak eta bitxikeriak.\nFlamenkoa eta mundu osoan duen ospea\nZezenketak, oro har, herriko jaietan antolatzen diren jarduerak dira. Hauek beti barruan egiten dira zezen plaza. Zezenketek XVIII. Mendetik mantentzen den protokolo zorrotza dute.\nHorietan, toreatzailea zezena hiltzeaz arduratzen da. Horren aurretik, kapa gorri edo arrosa eta horiarekin borrokatzen du. Orokorrean, zezenketa sei zezenek eta hiru toreatzailek osatzen dute, baina banaka borrokatzen dira.\nJarduera honek eztabaida garrantzitsua sortzen du herrialdean, biztanleriaren zati bat ikuskizun honen aurka dagoelako. Katalunian debekatuta daude, 2017az geroztik Balear Uharteetan animalia kaltetu edo hil gabe egin behar dira.\nZezenketak: Espainiako tradizioaren ospakizun bitxia\nJanaria Espainiako kulturaren parte da. Herrialde honetako biztanleentzat, urtebetetzeak bezalako ospakizunak beti mahai inguruan egiten dira lagunekin eta familiarekin batera. Hainbeste, otordu batzuek ordu luzez iraun dezaketela.\nDieta mediterraneoa Espainian dago, oliba olioa, barazkiak edo arraina bezalako produktuekin. Hala ere, batez ere iparraldeko eta barnealdeko guneetan, haragi kopuru handia duten platerak ere ohikoak dira.\nEspainiako gastronomia anitza\nAutonomia erkidego bakoitzean plater tradizional desberdinak aurkitzen ditugu. Adibidez, Valentzian ohikoa da igandetan paella jatea. Bestelako jakiak ezagutu ditzakezu Espainiako gastronomia artikulu honetan: Autonomia erkidegoen Espainiako plater tipikoak.\nNegozioak egiteko orduan, espainiarrek nahiago izaten dituzte bilerak pertsonan. Hauek aldez aurretik antolatuta daude eta puntualitatea ez da normalean alderdi zorrotza izaten haientzat.\nElkar agurtzerakoan, ohikoa da eskua ematea. Pertsona batek bere bisita-txartela ematen badizu, adeitsua da zurea bat emanez aldatzea. Bi alderdien artean konfiantzarik ez badago, negozioaren xehetasun zehatzei buruz gordeko dira.\nEspainian negozioak egiteko modua\nEnpresa bazkaria antolatzen bada, amaieran eztabaidatzen da gai hau, arratsaldean, eta normalean bilera antolatu duen pertsona izaten da faktura ordaintzen duena.\nSiesta Espainia bisitatzen duten bidaiari batzuen arreta erakartzen duen alderdia da. Jan eta gero gertatzen den 20-30 minutuko atsedenaldian datza.\nSiesta: eguneroko atsedenaldi txiki bat\nOraingoan lo egitea pausoa da indarrak berreskuratzeko eta arratsaldean lanarekin jarraitzeko. Gainera, kontuan hartu behar da udan Espainiako hegoaldean tenperatura altuegia dela eguerdian kanpoan lan egiteko.\nEspainiako beste jaialdi nabarmenetako bat Fallak dira, martxoaren 19aren aurreko egunetan Valentzian ospatzen direnak. Egun, paperezko mâché monumentu handiak eraikitzen dira amaitzen diren hirian zehar erretzen jaien amaieran.\nLa cremà: Valentziako fallak erretzen diren unea\nGainera, arratsaldeko ordu bietan mascleta, petardo multzo handia. Ikuskizun honek bost minutu inguru irauten du.\nFallerrak egun hauetan Valentziako herria ordezkatzen duten emakumeak dira. Haien jantziak tradizionalak, koloretsuak eta ederrak dira. Herrialdeko gainerako mozorro tipikoak ezagutu nahi badituzu, hemen aurkituko dituzu: Autonomia erkidegoek Espainiako jantzi tipikoak.\nOharkabean pasatzen ez den eta batzuek arrarotzat jotzen duten beste festa bat Tomatina da. Hori Valentziako Buñolen ospatzen da urtero abuztuaren amaieran.\nEkitaldi hau osatzen dute tomateak murgildu elkarri. Kaleak jendez gainezka daude eta herria gorriz tindatuta amaitzen da ordu batzuetan.\nAurretik publikoari irekitako jarduera zen arren, gaur egun edukiera mugatua du, beraz esperientzia hau bizi nahi baduzu sarrera erosi behar duzu aldez aurretik.\nArtikulu hau 76 aldiz partekatu da. Ordu asko eman ditugu informazio hori biltzen. Gustatu bazaizu, partekatu, mesedez:\nClarisa 12 / 10 / 2017\nEspainia gustatzen zait, nire herrialde gogokoenetako bat da.\nLia 13 / 09 / 2017\nZer da dibertigarria tomateak botatzean? Tradizio absurdoa iruditzen zait!\nno 10 / 05 / 2017\nEz zezenei !!!\niker 17 / 09 / 2014\nEspainia oso freskoa da.\npedro 09 / 03 / 2014\nZein ona! Aupa!\nOOOOOL! 06 / 11 / 2013\nZein polita den Espainia! Da ... da ... HANDIA!\nelena 17 / 04 / 2013\nOso polita da, oso polita da, freskoa da, hara joan nahiko nuke.\nlela georgiatik 10 / 04 / 2013\nEderra da, berriro joan nahiko nuke, Espainiak duen edertasun hori ikusteko.\njessica 11 / 06 / 2012\nEspainiarra naiz eta Espainia maite dut, maite dut.\npaw 22 / 05 / 2012\nEspainiak tradizio onak ditu.\ndaniela 03 / 04 / 2012\nGustatzen zait, herrialde horretara joan nahi dut eta nola dantzatzen duten ikusi nahi dut. Liluratu nau.\nailina 19 / 03 / 2012\nEspainia oso polita da eta oso tradizio ederrak ditu.\nErnesto 09 / 06 / 2011\nInformazioa oso ona eta oso interesgarria da.\nCarmen Garcia 25 / 01 / 2011\nHerrialde horretara joan nahi nuke ikustera eta bideoa bikaina da.\nadrian zuñiga 18 / 12 / 2010\nBeno, 10 iruditu zitzaizkidan;)\nPRISSA 01 / 12 / 2010\nCosta Ricakoa naiz. Espainia herrialde ederra da, denbora askoan bertan bizitzea gustatuko litzaidake horri eta bertako jendeari buruz gehiago jakiteko.\nharry 08 / 11 / 2010\nHerrialde hori maite dut, dagoeneko urtebete daramat eta bisitatzea gomendatzen dizut;)\nandrea 03 / 11 / 2010\nHerrialde hori bisitatu nahiko nuke, nire ametsa da.\nalexandra parun 25 / 09 / 2009\nEspainia oso ederra da, pozez betetako herrialdea eta 40.000 pertsona edo gehiago agertzen diren jai ugari ditu.